"Zmajeva nagrada" dodeljena Vojislavu Karanoviću - Konkursi regiona\nDokaži da nisi mašina: * Time limit is exhausted. Please reload CAPTCHA. 1 + = 6\n„Zmajeva nagrada“ dodeljena Vojislavu Karanoviću\nby KR 05/02/2012 032\nNovosadski pesnik Vojislav Karanović dobio je godišnju “Zmajevu nagradu” Matice srpske za zbirku pesama “Unutrašnji čovek” u izdanju Narodne biblioteke “Stevan Prvovenčani” u Kraljevu, saopštila je danas Matica.\nOdluka o laureatu tog najuglednijeg priznanja za pesništvo u srpskom jeziku i kulturi doneta je većinom glasova žirija, kojim predsedava Mihajlo Pantić.\n“Zmajevu nagradu”, koja nosi ime jednog od najvećih srpskih pesnika Jovana Jovanovića Zmaja, Matica srpska je prvi put dodelila 1954. godine.\nKaranoviću će priznanje biti uručeno 16. februara, na Svečanoj sednici Matice srpske, povodom dana te naše najstarije kulturne ustanove.


Saopštenje povodom 15. maja, Međunarodnog dana porodice\nObeležavanje Međunarodnog dana porodice odražava jasan stav svih članica Ujedinjenih nacija prema pitanju različitih oblika porodica, a u okviru toga ravnopravnosti polova i prava žena na ravnopravnu mogućnost zapošljavanja i podjednaku podelu poslova u roditeljstvu. To podrazumeva jednaka prava žena i muškaraca u porodici, odgovorno roditeljstvo oba partnera, zajedničko donošenje odluka u okviru ekonomskog partnerstva, podelu poslova unutar domaćinstva, zajedničko donošenje porodičnih odluka, kao i poštovanje odluke oba partnera o potomstvu. Ovaj dan je prilika i da se analiziraju promene koje su nastale u porodici, ali i za podizanje svesti javnosti o različitim pitanjima u vezi sa porodicom, uključujući i nasilje u njoj, kao najrašireniji vid kršenja ljudskih prava, a prvenstveno prava na slobodu, fizički integritet i pravo na život.\n9. maj - Simbolički važan datum\nOdlukom Saveta Evrope, donesenoj u Milanu 1985. godine, 9. maj se obeležava kao Dan Evrope. To je dan u kome se građanima nizom manifestacija nastoje približiti ideja i vrednosti Evrope. 9 maj je, međutim, i Dan pobede nad fašizmom. Dok Dan pobede treba da nas opomene na užas fašizma, Dan Evrope treba da nas podseti da je antifašizam sastavni deo identiteta moderne Evrope.\nPodsećajući na simboličku važnost 9. maja, Pokrajinski ombudsman želi da upozori javnost da u uslovima krize, zaoštrene borbe za oskudna društvena dobra, sve većeg jaza između bogatih i siromašnih, nesigurnosti i osećaja besperspektivnosti privlačnost Evrope počinje da bledi.\nSvestan da kriza smanjuje socijalnu osetljivost na probleme i patnju drugih ljudi, Pokrajinski ombudsman izražava svoje čvrsto uverenje da ogromna većina građana Vojvodine u miru, jednakosti, slobodi, pravdi, ljudskim pravima, vladavini prava i demokratiji vidi okvir koji im omogućuje da, na što potpuniji način, zadovolje potrebe, ostvare interese, očuvaju i unaprede svoj identitet.\nPoložaj romske nacionalne manjine i dalje težak\nPovodom 8. aprila, Svetskog dana Roma, Eva Vukašinović, zamenica pokrajinskog ombudsmana za zaštitu prava nacionalnih manjina, prilikom gostovanja na jutarnjem programu RTV je izjavila da su uočljivi pomaci u poboljšanju položaja Roma, ali da i dalje postoji niz problema sa kojima se suočavaju pripadnici ove manjine. Iako je usvojena Strategija za unapređenje položaja Roma i prateći akcioni planovi za njeno sprovođenje, problemi u obrazovanju, u oblasti stanovanja, zapošljavavanja i zdravstvene zaštite, čine i dalje položaj ove manjine veoma teškim. U Dekadi Roma naglasak je stavljen na pomenute četiri oblasti, jer je procenjeno da su od posebne važnosti kako bi se razbio začarani krug siromaštva u kome se kreću pripadnici romske zajednice.\nPostizanje rodne ravnopravnosti i stvaranje jednakih mogućnosti za žene i muškarace od suštinskog je značaja za razvoj demokratije i svakog društva, pa se borba za ljudska prava žena smatra borbom za dobrobit celog društva.\nUprkos značajnom napretku u oblasti ravnopravnosti polova i ženskih ljudskih prava, od usvajanja međunarodnih dokumenata na globalnom nivou, do državnih, regionalnih i lokalnih propisa, strateških okvira i planova aktivnosti, kao i aktivnosti organizacija civilnog društva i ženskih grupa u lokalnim zajednicama širom sveta, ekonomska neravnopravnost žena se i u 21. veku još nalazi u samom korenu svih drugih oblika kršenja prava žena po osnovu njihovog pola, bračnog i porodičnog statusa i materinstva.


Povodom Svjetskog dana Roma – u Brčkom prioritet stambeno zbrinjavanje romskih porodica\nHome Društvo Aktivizam Povodom Svjetskog dana Roma – u Brčkom prioritet stambeno zbrinjavanje romskih porodica\nPovodom Svjetskog dan Roma danas je u Gradskoj vijećnici održan sastanak kojem su prisustvovali predstavnici izvršne i zakonodavne vlasti Brčko distrikta BiH i Omladinskog centra „Vermont“.\nLjubica Ilić, šef Odjeljenja za raseljena lica, izbjeglice i stambena pitanja, istakla je da je trenutno u toku realizacija projekta koji je započet prošle godine, a koji se odnosi na stambeno zbrinjavanje deset romskih porodica, pri čemu je sedam stambenih jedinica u izgradnji, a tri stambene jedinice su u rekonstrukciji.\n„Projekat se realizuje udruženim sredstvima Brčko distrikta BiH i Ministarstva za ljudska prava i izbjeglice BiH u iznosu od 75.000 KM. Planirano je da se projekat završi do juna, a ove godine započinjemo novi koji uključuje rekonstrukciju ili sanaciju oko šest stambenih jedinica i izgradnju jedne stambene jedinice. U narednim godinama, u skladu s raspoloživim sredstvima, pomoć se nastavlja za korisnike koji ispunjavaju uslove za ovu vrstu pomoći,“ rekla je Ilić.\nOna je navela da, osim pomenutih projekata s resornim državnim ministarstvom, u Odjeljenju postoji i drugi javni pozivi za dodjelu donacija za rekonstrukciju, sanaciju ili izgradnju individualnih stambenih objekata na koje svi Romi imaju pravo da se prijave i ukoliko ispunjavaju kriterijume biće izabrani za korisnike donacije. Uskoro se očekuje i realizacija projekta CEB II.\n„Projekat CEB II je iz 2012. godine i do sada nije realizovan usljed niza tehničkih poteškoća. Namijenjen je za zatvaranje kolektivnih centara i alternativnih naselja kojih u Brčkom trenutno ima šest. Njime se rješava problematika raseljenih lica osiguravanjem stambenih jedinica. Mi imamo odluku Vlade da se ovaj projekat, u vrijednosti od 1.407.000 evra kreditnih sredstava, realizuje na Prutačama, čime će biti riješen stambeni problem velikog broja romskih porodica,“ pojasnila je šefica nadležnog odjeljenja Vlade Distrikta.\nOna je navela da je važno napomenuti i projekat izgradnje zgrade za Rome sa 18 stambenih jedinica koji je realizovan 2017. godine, a funkcioniše po sistemu socijalnog stanovanja.\n„Zalagaćemo se da svi Romi dobiju svoj stan ili kuću i da radimo na zapošljavanju, da bi oni bili ravnopravni članovi društva. Nadam se da ću svojim ličnim djelovanjem pomoći,“ dodala je Mejra Šečić.\nDamir Radenković, direktor Omladinskog centra „Vermont“, zahvalio je Vladi i Skupštini Brčko distrikta BiH koji su, kako je istakao, uložili velike napore da se pokrene projekat CEB II.\n„Šezdeset stanova treba da se gradi za socijalne slučajeve i da zatvorimo kolektivni smještaj na Prutačama. Osim stambenog zbrinjavanja, akcenat rada našeg Omladinskog centra je na obrazovanju Roma, zdravstvenom zbrinjavanju, ali i na zapošljavanju,“ zaključio je Radenković.\nPrethodni post0800 31 004 besplatan broj za evidentiranje za vakcinaciju\nSledeći postVlada usvojila niz smjernica za izradu pravilnika o zaštiti stanovništva od zaraznih bolesti


Aktivnosti medijskih institucija | Medija centar Beograd\nPočetna > MC za medije > 14 dana u medijima > Izdanje broj 42 > Aktivnosti medijskih institucija\nKomitet pravnika za ljudska prava, NUNS i NDNV podneli su danas predsedniku Republike molbu za pomilovanje Zorana Petakova, koji se nalazi na odsluženju stodnevnog „kućnog pritvora” zbog krivičnog dela uvrede.\n(NUNS, NDNV, MC, 09.11.2012,Narodne novine - Niš, 10.11.2012)\nNUNS se pridružilo mnogobrojnim udruženjima i sindikatima novinara iz zemalja širom sveta u podršci peticiji kojom se izražava protest zbog progona novinara u Turskoj.\n(NUNS, 12.11.2012, Beta Politika, 13.11.2012)\nAutoprevoznik „Feniks GiZ" iz Jazovnika odobrio je svim članovima UNS-a popust od 50 odsto za putovanja u međumesnom saobraćaju.\nDruštvo Srbije za odnose s javnošću odobrilo je članovima UNS-a 10 odsto popusta na cenu kotizacije za učešće na četvrtoj godišnjoj međunarodnoj konferenciji Društva.\nUNS je neprijatno je iznenađen odlukom redakcije Danasa da bivšoj bliskoj saradnici Miroslava Miškovića, Milki Forcan, dozvoli da u Danasu kleveće kolumnistkinju Ružu Ćirković. Koleginica Ćirković spada među najbolje i najuglednije novinare u Srbiji. Danas je gospođi Forcan dozvolio da na tu tvrdnje novinarke uzvrati nizom uvreda. Molim vas da javnosti pružite uveravanja da se komentar Milke Forcan kosi sa stavom redakcije Danasa, kaže Liljana Smajlović.\n(Danas, UNS, 13.11.2012)\nSindikat RTV i zaposleni u toj kući ocenili su na današnjem sastanku da je situacija u pokrajinskom javnom servisu neodrživa, i zatražili da nadležni državni organi provere finansijsko poslovanje RTV.\n(Blic, UNS, NUNS, 08.11.2012)\nSindikat novinara Srbije (SINOS) ocenio je da je gašenje Press-a nova potvrda da su mediji u Srbiji „pod direktnom kontrolom političko-ekonomskog lobija“.\nRRA je nedavno donela odluku da tokom emitovanja rijalitiji emisija „Preljubnici“, „Luda kuća“ i „Porodične tajne“ jasno stoji obeležje „igrani program“. Pošto se te odluke pridržava samo Prva televizija, pozvali smo Gorana Karadžića iz RRA koji je rekao: “Nisam obavešten o tome. RRA nema ta saznanja, ali istražićemo“.\nNadležni u Televiziji Avala nisu iskoristili mogućnost pritužbe na odluku Saveta RRA kojom je ovoj kući oduzeta dozvola za rad, potvrdili su u RRA.\n(Politika, UNS, Danas, 14.11.2012)\nRatel je platio za skoro šest godina zakupa zgrade u centru Beograda 4,1 milion evra, objavio je NIN u najnovijem broju. Za preostale tri godine zakupa biti potrebno još skoro 2,2 miliona evra. U zbiru sa do sada plaćenim, zakup zgrade do 2016. za državnu agenciju koštao bi ukupno skoro 6,5 miliona evra. Stručnjaci za nekretnine su procenili da za taj novac mogu da se kupe dve takve zgrade, kao i da zakup sličnog prostora košta upola manje.\n(Beta, UNS, NUNS, 21.11.2012)\nIzdavač Kolor Pres Grupa zamrznuo je članstvo u Asocijaciji medija, jer ne želi da učestvuje u sukobima i obračunima koji nedeljama potresaju medijsku scenu Srbije, a u koje je uvučena i Asocijacija medija, čiji je Kolor pres jedan od osnivača, sopštio je predsednik Kolor pres grupe, Robert Čoban. Grupa članstvo zamrzava na dva meseca, do isteka članarine za 2012. godinu, nakon čega će Upravni odbor doneti odluku o daljem članstvu ili povlačenju iz ove medijske organizacije.\n(Blic, Tanjug, NUNS, UNS, 15.11.2012, Kurir, 17.11.2012)\n„14 dana u medijima“ predstavlja sažeti prikaz pisanja medija o situaciji u medijima. Nastao je sa ciljem da registruje informacije o medijima objavljene u prethodnih 14 dana u Srbiji, sažete tako da prenesu suštinu medijskih tekstova i grupisane u tematske celine. Urednici prenose vesti ne menjajući suštinu pisanja medija o medijima. Za čitaoce zainteresovane za kompletan objavljen tekst, navodi se izvor i datum objavljivanja. Više o rubrikama biltena\nOvaj bilten vesti realizovan je zahvaljujući građanima SAD u okviru programa podrške medijima Američke agencije za međunarodni razvoj (USAID). Sadržaj biltenaje isključiva odgovornost autora i ne predstavlja zvaničan stav USAID-a i IREX-a.


Najavljena gradnja gondole od Novog Beograda do Čukarice – NBGD Vesti\nNajavljena gradnja gondole od Novog Beograda do Čukarice\nAutor nbgdvesti on 19. decembra 2021.\nOsim gondole koja bi povezala Novi Beograd i Kalemegdan, u narednom periodu u prestonici je u planu još jedna žičara – od Novog Beorgada do Košutnjaka, a preko Ade Ciganlije i Makiša.\nSudeći prema izmenama i dopunama plana generalne regulacije građevinskog područja sedišta jedinice lokalne samouprave – Grad Beograd, izgradnja kabinske žičare – gondole i pratećih sadržaja predvidviđena je fazno, i to: prva faza: Novi Beograd-Ada Ciganlija-Makiš, a druga faza Makiš-Banovo Brdo-Košutnjak.\n– Visinu stubova odrediti prema tehničko-tehnološkim zahtevima žičare i prema uslovu da omogućava neometan kopneni i rečni saobraćaj, odnosno obezbeđuje da donja konstrukcija gondole bude na udaljenju većem od 4,5m od najviše tačke javne saobraćajne površine, 6m od nivoa koridora primarnih infrastrukturnih vodova i 12m od nivoa reke pri najvišem vodostaju – navodi se u dokumentu.\nTrasu žičare, kako se ističe, treba planirati sa što manje preloma,a eventualne prelome predvideti na međustanicama. Voditi računa o postojećim i planiranim objektima, kao i o tome da se trasa vodi, gde je to moguće, iznad javnog zemljišta.\nStanice gondole biće locirane, kako se navodi, u neposrednoj blizini terminusa i stajališta javnog prevoza kao i na prostoru u neposrednoj blizini uz izgrađenu saobraćajnu infrastrukturu (trotoare, parkirališta, biciklističke staze).\nU skladu sa prostornim mogućnostima i imovinskopravnim odnosima u neposrednoj blizini stanici gondole predvideti mogućnost fazne izgradnje dodatnih kapaciteta za parkiranjem kao i izgradnju biciklističkih i pešačkih staza i povezivanje sa postojećim ili planiranim.\nInače, izgradnja gondole od Novog Beograda do Košutnjaka najavljuje se od 2003. godine.U Savskom amfiteatru, naovdi se u planu, potrebno je planirati i situaciono i nivelaciono definisati dva mosta.\nJedan od mostova (moguća je i tunelska veza), imao bi funkciju integrisanja prostora na desnoj i levoj obali Save, lako dostupan za pešački i javni saobraćaj, a drugi magistralnog ranga, koji bi primarnu uličnu mrežu leve obale Save povezivao sa primarnom mrežom na desnoj obali Save.\nPored navedenog značajno je pomenuti i planiranu vezu Savske i Dunavske padine koja bi se ostvarila tunelom za drumski saobraćaj.\n– Tunel je planiran kao produžetak starog Savskog mosta i pruža se ispod Terazijskog grebena ka ulici Despota Stefana. Tačna pozicija tunela data je Planom detaljne regulacije tunelske veze savske i Dunavske padine GO Stari grad, Savski venac i Palilula. Navedena tunelska deonica prema funkcionalnom rangu je u rangu magistralne saobraćajnice. Ovaj saobraćajni pravac ima pored ostalog zadatak rasterećenja centralnog gradskog područja od saobraćajnih tokova na pravcu Novi Beograd-Savski amfitetar-Ada Huja – piše u planu.


Najnoviji podaci – Evo koliko je danas novozaraženih u Novom Pazaru i drugim gradovima – Sandzaklive.rs\nU Srbiji je danas zabeležen rekordan broj novozaraženih dnevno još od početka epidemija koronavirusa u našoj zemlji, a najviše novoinficiranih je u Beogradu gde je evidentirano 2.085 pozitivnih testova.\nU našoj zemlji je od 26.292 testiranih pozitivno 8.467, a preminulo je 45 osoba. Nakon Beograda, najviše novozaraženih je u Novom Sadu, ukupno 519.\nNa trećem mestu se nalazi Niš sa 343 novoinficiranih, a na četvrtom Kragujevac sa 245.\nZatim sledi Kraljevo sa 172, Leskovac sa 167 novozaražena, te Čačak sa 155. U Užicu i Šapcu je registrovano 149, a u Pančevu 142 novoobolelih.\nNakon njih sledi Valjevo sa 139, pa Novi Pazar sa 129 pozitivna testa, pa Kruševac sa 118 i Smederevo sa 116 novozaraženih.\nZatim sledi Pirot sa 110, pa Vranje sa 107 i Subotica sa 105 novozaražena.\nOstala mesta u Sbriji imaju manje od 100 pozitivnih.


Opasnost od domino-efekta "građevinskih mera" - ebart\nOpasnost od domino-efekta "građevinskih mera"\nEventualno podizanje ograde na granici Austrije sa Slovenijom moglo bi izazvati domino-efekat, ocenjuje bečki dnevnik "Prese".\nPremijer Slovenije Miro Cerar je rekao da je njegova vlada spremna da zaustavi talas izbeglica "svim sredstvima", ukoliko bi se stanje pogoršalo, dodaje dnevnik.\nZbog novog rekordnog broja izbeglica na sve strane vlada nervoza, ističe "Prese" ukazujući i na oštru kritiku nemačke pokrajine Bavarske na račun Austrije, kojima se po prvi put priključio i član nemačke vlade, ministar unutrašnjih poslova Tomas de Mezijer.\nMeđutim susedna Nemačka preuzima svakog dana sve manje izbeglica, konkretno, kako prenosi "Prese" samo 50 ljudi na sat, zbog čega se, prema tvrdnjama Ministarstva, izbeglice same organizuju kako bi prešle granicu.\nAustrija se lomi – ograde i "kapije", za i protiv\nFajman je na taj način reagovao na nalog ministarke unutrašnjih poslova Austrije Johane Mikl-Lajtner za izradu plana "građevinskih mera" na granici prema Sloveniji, za koje je rekla da se "naravno radi o ogradi", ali uz objašnjenje da svaka ograda ima i kapiju.\n"Neće biti ograda ni prema Mađarskoj ni prema Sloveniji", poručio je on u izjavi austrijskoj državnoj televiziji ORF.\n"Ko to tvrdi samo ljudima baca prašinu u oči", poručio je Fajman.\nZbog najave Mikl-Lajtner da će biti podignuta ograda na granici sa Slovenijom Fajman je razgovarao i sa predsednikom Evropske komisije Žan-Klodom Junkerom, koji je zatražio razjašnjenje.\nOni su se, u telefonskom razgovoru, kako je saopšteno, saglasili da "ogradama nije mesto u Evropi".\nFajman i Junker su se, takođe, saglasili da je neophodno da se što pre primene odluke donete na nedeljnom sastanku sa zemljama zapadnog Balkana, kako bi se sprečila humanitarna katastrofa na zapadnom Balkanu.


45 godina čačanskog FTN-a- svečanost odložena | MediaPortal.rs\n45 godina čačanskog FTN-a- svečanost odložena\nNa današnji dan pre 45 godina počeo je da radi nekada Pedagoško-tehnički, a danas Fakultet tehničkih nauka u Čačku Univerziteta u Kragujevcu.\nZbog epidemiološke situacije, odložena je svečanost koja se tradicionalno priređuje povodom Dana Fakulteta. Tim povodom, dekan Fakulteta tehničkih nauka u Čačku uputila je čestitku diplomcima i poruku svima koji su prethodnih godina svojim prisustvom ovaj dan posvećivali FTN-u.\nDragi diplomirani studenti,\nna današnji dan pre 45 godina počeo je da radi naš Fakultet, nekada Pedagoško-tehnički, a danas Fakultet tehničkih nauka u Čačku.\nU ime kolektiva Fakulteta, dekanskog kolegijuma i u svoje lično ime čestitam studentima koji su u školskoj 2019/2020. godini diplomirali na svim nivoima akademskih i strukovnih studija sa željom da svi vi koji ste stekli visoko obrazovanje na Fakultetu tehničkih nauka u Čačku budete uspešni u svojim profesijama i da vam trenuci provedeni u našem zajedničkom kolektivu budu u najlepšem sećanju.\nŽao mi je što zbog pandemijskih okolnosti nismo u prilici da priredimo novembarsku svečanost i zajedno sa vama - našim diplomcima, studentima, kolegama u penziji, gostima, predstavnicima medija, podelimo radost jubilarnih 45 godina postojanja i rada Fakulteta tehničkih nauka u Čačku i 60 godina visokog obrazovanja u Čačku, jer u ovom periodu je najvažnije da svi budemo zdravi.\nNadam se da će nam pandemijske prilike omogućiti da svečanu dodelu diploma, dodelu nagrada najboljim studentima i našim saradnicima iz privrede, uz prigodan program i u prisustvu prijatelja Fakulteta, priredimo na proleće u zdravlju i na radost svih nas.\n10. novembar 2020. godine Dekan Fakulteta tehničkih nauka u Čačku\nProf. dr Danijela Milošević\nOsnivanje Pedagoško-tehničkog fakulteta bila je važna poluga obrazovanja visokostručnih kadrova prevashodno u Centralnoj i Zapadnoj Srbiji, a 1976. godine PTF je bio jedna od tri osnivačke ustanove – potpisnice dokumenta o osnivanju Univerziteta „Svetozar Marković“ u Kragujevcu, sada Univerziteta u Kragujevcu, akademske porodice kojoj Fakultet danas pripada.\nPored obrazovno-naučne delatnosti, u toku 45 godina rada, Fakultet razvija i unapređuje svoje istraživačko razvojne potencijale što je u svakom vremenu svojevrsna podrška privredi. Saradnja se ostvaruje sa Srpskom akademijom nauka i umetnosti, brojnim naučno-istraživačkim centrima, institutima, nacionalnim i međunarodnim univerzitetima kao i brojnim domaćim i inostranim preduzećima i kompanijama.\nPostojanje visokog i fakultetskog obrazovanja u Čačku u oblasti tehničkih nauka dalo je očekivani doprinos razvoju industrije ne samo u Čačku, već u čitavoj Srbiji, na prostorima nekadašnje države Jugoslavije i van njenih granica. Stručnjaci sa diplomom iz oblasti tehničkih nauka, stečenom u Čačku, radili su ili rade po čitavom svetu.\nNa Fakultetu tehničkih nauka u Čačku trenutno studira skoro 2000 studenata što ga među 12 fakulteta, čini najbrojnijim na Univerzitetu u Kragujevcu.\nInače, na čačanskom FTN-u realizuju se tri nivoa akademskih studija (osnovne, master i doktorske) i dva nivoa strukovnih studija (osnovne i master).


Vlada FBiH: Neće biti smanjenja penzija – Radio Feral\n29/01/2016 29/01/2016 Mirza Musanovic\t0 Comments\nDo smanjenja penzija neće doći – rečeno je Feni iz Vlade Federacije BiH u odgovoru na kritike koje su se javile proteklih dana o mogućem smanjenju penzija u ovom entitetu.\n– Također, šira javnost je upoznata da se finansijska stabilnost planira, između ostalog riješiti novim zakonom PIO, kroz uvođenje tzv. trezorskog poslovanja, koje praktično garantuje redovnost u isplati penzija, jer će se, ukoliko prihodi nosioca osiguranja ne pokrivaju rashode za isplatu penzija u tekućem mjesecu, potrebna razlika sredstava namiriti iz budžeta Federacije BiH, odnosno drugih izvora koje obezbijedi Federacija BiH – pojašanjavaju iz ovog ministarstva.\n– Stoga kako je riječ o zakonskim odredbama apsolutno je nepotreban stav ovog ministarstva, odnosno Vlade Federacije BiH o predmetnom pitanju, gdje bi po našem mišljenju organi Federalnog zavoda PIO morali da usmjere svoju energiju na sačinjavanje konkretnih mjera i aktivnosti na osiguranju finansijske stabilnosti penzijskog sistema – navode iz Ministarstva, te ističu da će Federalno ministarstvo rada i socijalne politike, i dalje poduzimati aktivnosti na sistemskom jačanju stabilnosti penzijskog i invalidskog osiguranja u Federaciji BiH, prvenstveno putem zakonskih rješenja.\n– Ali isto tako tražimo da Federalni zavod za penzijsko i invalidsko osiguranje, koji je u skladu sa Zakonom o organizaciji penzijskog i invalidskog osiguranja u Federaciji Bosne i Hercegovine kao specijalizirana javna ustanova nadležan i odgovoran za obavljanje svih poslova penzijskog i invalidskog osiguranja, poduzme aktivnosti, kako bi se penzijski sistem stabilizirao – kažu u Federalnom ministarstvu rada i socijalne politike.\n← Predloženo smanjenje penzija od 10 % u FBiH\nNarednih dana u BiH umjereno oblačno i sunčano vrijeme, temperature do 18 stepeni →


Beta 21. aprila 2017. 12:50\nSkupština Srbije odbila je danas predlog pokreta Dveri da se u dnevni red uvrsti predlog o formiranju anketnog odbora za utvrdjivanje činjenica i okolnosti o dešavanjima tokom izbornog procesa 2017. godine.\nOni su tražili da se utvrde okolnosti od dana raspisivanja predsedničkih izbora do objavljivanja privremenih rezultata na obradjenih 99,9 odsto biračkih mesta.\n„Jer, da se ponosite poštenim i fer izborima, vi biste formirali anketni odbor koji bi dokazao da nije bilo nikakvih izbornih neregularnosti“, poručio je vladajućoj većini Obradović.\nOn je novinarima u parlamentu rekao da opozicija ne treba da izlazi na izbore sve dok se ne obezbede fer i pošteni uslovi za njihovo održavanje i istakao da su Dveri spremne da sa kompletnom opozicijom saradjuju, kako bi stali na put „diktaturi“.\nPoslanici Dveri su tokom konferencije držali transparente „Lopovu se na kradju ne čestita“, „Nemoj da mi lažeš babu“ i „Ne priznajem rezultate izbora“.\nSkupština je jutros u 10.00 počela novu sednicu a još je u toku utvrdjivanje dnevnog reda.


MIKICA VESNIĆ GOST AKCIJE – ŠTA TRENIRAŠ?\nOvog ponedeljka, 18. avgusta 2014. godine, na Kraljevom trgu u centru Zlatibora održana je manifestacija „ŠTA TRENIRAŠ?“ u organizaciji Opštine Čajetina uz podršku Ministarstva za omladinu i sport i Sportskog saveza Srbije. Deo ove izuzetno uspešne i veoma posećene prezentacije sportskih klubova zlatiborskog kraja bio je i ASK Sport Auto Vesnić na čelu sa aktuelnim šampionom centralne Evrope, automobilistom Milovanom Mikicom Vesnićem.\nBORKOVIĆEV DAN SA FANOVIMA\nBORKOVIĆ BEZ BODOVA U ARGENTINI\nSrpski automobilista Dušan Borković uprkos sjajnoj vožnji i osvojenom osmom mestu na drugoj WTCC trci u Argentini, ostao je bez bodova dok se čeka odgovor na žalbu njegovog tima koji može potrajati i tri meseca. Borković tako u Argentini prolazi gotovo kroz identičnu situaciju iz Mađarske kada je izgubio pol poziciju u drugoj trci jer je tehnički delegat zadužen za WTCC procenio da je prednji spliter niži od propisanog. Ovoga puta Dušanov chevrolet je bio najbrži na trci i delegat je zato odlučio da naknadno pogleda automobil.


Na pitanje da li je nužno da đaci iz nižih razreda pređu na onlajn, dr Tiodorović kaže da je struka potpuno jasna:\n"Mali broj učenika je zaražen"\nRužić podvlači da nema razloga za dizane panike jer od 1.250.000 školaraca zaražen je mali procenat đaka\n- Do 30. novembra u predškolskim ustanovama zaraženo je ukupno 126 dece i 1.357 zaposlenih. Kada su u pitanju osnovne škole, zaraženo je 0,44 odsto ili 2.321 dece, dok je u srednjim zaraženo 2.151 učenik.\nO maloj maturi i drugom polugodištu\nDržavna matura je jedan veoma važan projekat koji je planiran da se otpočne 2022. godine, rekao je ministar Ružić.\n- Novi pilot bi trebalo da bude u maju naredne godine. Pratićemo epidemiološku situaciju i u skladu sa merama i situacijom razmatraćemo sve zahteve, i zahtev da se ukine kombinovani test.\nAko gvozdenom disciplinom sprovodimo mere, imaćemo stabilniju situaciju, podvukao je dr Tiodorović.\n- Tako da na proleće možemo da imamo sasvim kontrolisanu situaciju. Što se tiče ulaska naših državljana u Srbiju za praznike, moraćemo da uvedemo mere, a to je obavezan PCR test, ali o tome odlučuje Vlada - podvukao je Tiodorović.


#travelinspo: Nove destinacije koje će tek postati pravi hit! - WANNABE MAGAZINE\nEr Srbija u junu uvodi direktne letove ka devet novih gradova što predstavlja najveći broj novih destinacija od 2013. godine od kada kompanija posluje pod ovim imenom. Uvođenjem redovnih letova tokom cele godine ka Kijevu, Madridu, Barseloni, Rijeci, Krasnodaru, Helsinkiju i Kairu, kao i sezonskih linija za Nicu i Zadar, nacionalni avio-prevoznik povećava broj svojih destinacija za gotovo petinu.\n“Uvođenjem čak devet novih linija u toku samo jednog meseca, Er Srbija je još jednom potvrdila poziciju regionalnog lidera u oblasti komercijalnog avio-saobraćaja. Veoma nas raduje što smo pažljivim izborom destinacija značajno unapredili funkcionalnost naše mreže, u skladu sa željama putnika i strateškim planovima dalje ekspanzije. Pokretanje novih linija rezultat je vrednog višemesečnog rada brojnih službi srpske nacionalne avio-kompanije, što nas čini izuzetno ponosnim”, izjavio je generalni direktor Er Srbije Dankan Nejsmit.\nKljučne reči Er Srbijanove linije er srbijeputovanjaU junu čak 9 novih linija Er SrbijeWannabe Magazine


OBOJENI PROGRAM 10. MAJA U BEOGRADSKOM GUN CLUBU | Odličan Hrčak\nOvaj tekst napisan je 29 Apr 2013, i nalazi se u kategoriji Gun Club, Vesti.\nOBOJENI PROGRAM 10. MAJA U BEOGRADSKOM GUN CLUBU\nNa zahtev brojne beogradske publike Obojeni program će ponovo nastupiti u prestonici.\nKoncert je zakazan za 10. maj 2013. godine u Gun Clubu (Miloša Pocerca 10), na domaćem terenu ovog kultnog novosadskog benda.\nObojeni program će podsetiti Beograđane na hitove iz svoje tridesetogodišnje karijere, ali i aktuelne pesme sa albuma ,,Kako to misliš: mi?“ (Odličan hrčak, 2012) zahvaljujući kojem su ponovo u žiži interesovanja. Izdanje ,,Kako to misliš: mi?“ čitaoci Popboks magazina i slušaoci Radio Beograda 202 proglasili su najboljim domaćim albumom u 2012. godini! Čitaoci Popboksa su singl ,,Svaka definicija gubitak je slobode“izglasali za najbolju domaću pesmu u prethodnoj godini, a koncert koji je Obojeni program održao 13. oktobra u Domu omladine Beograda uvrstili su među tri najbolja u 2012. godini!\nBeogradski nastup u Gun Clubu biće prvi u nizu koncertnih aktivnosti koje očekuju Obojeni program ovog proleća. Bend će prvi put u novoj postavi (dva basa, bubanj i glas) nastupiti u Crnoj Gori, i to u 8. juna na zatvaranju podgoričkog Underhill festivala, a koncert će održati i u irskom gradu Derry, ovogodišnjoj britanskoj prestonici kulture, u okviru kulturne razmene koju su sa ovim gradom ostvarili organizatori Exit festivala.\nUlaznice za beogradski koncert zakazan za 10. maj u Gun Clubu mogu da se kupe po pretprodajnoj ceni od 600 dinara svakog dana od 10:00 do 00:00 u kafeuŠikarica, Skadarska 22.


Budućnost - Stranica 6 od 9 - GRENEF\nEvropa u misiji ozelenjavanja urbanih sredina\nU nekim gradovima je odavno standard, u drugima je pravi bum – obojiti urbane zone u zeleno. I to nije samo metafora, jer oni koji žive...\nGeološka istraživanja koja prethode izgradnji tunela ispod prevoja Kadinjača su pri kraju. Prema rečima Ivana Markovića, koordinatora ovog projekta iz opštine Bajina Bašta, očekuje se da...\n3D štampanje nam je ponudilo dosta uzbuđenja u prethodnih nekoliko godina, razvijanjem ramova za motore, delova za automobile i raznih drugih proizvoda koji sun as ostavljali...\nMađarska naftna kompanija MOL Grupa najavila je izgradnju solarnih elektrana u tri svoja industrijska lokaliteta u Mađarskoj. Te elektrane bi trebalo, kako se očekuje, da doprinesu...\nPoložen temeljac – Kula pored Ušća, 27.000 m² iznad zemlje\nPoložen je kamen temeljac za novi poslovni objekat „Druga kula Ušće“. „Investicija je vredna skoro 65 miliona evra. Na ovoj lokaciji gradi se 27.000 kvadrata iznad...\nKoordinaciono telo za rodnu ravnopravnost Vlade Srbije predložiće u narednom periodu da sve kompanije koje primaju nekakve subvencije države i zapošljavaju više od 100 radnika, obezbede...\nNajviša drvena zgrada na svetu biće visoka 350 metara (Video)\nJapanske arhitekte otkrile su svoje planove za izgradnju najvišeg nebodera od drveta na svetu. Izgradnja kule visoke 350 metara, koja će se nalaziti u centru Tokija,...\n„Dinamična kula“, čija se izgradnja planira u Dubaiju u Ujedinjenim Arapskim Emiratima, konstantno će menjati svoj oblik. Tvorac ovog neobičnog objekta, arhitekta Dejvid Fišer, kaže da...\nIndustrijski park u Borči, čija gradnja će početi tokom ove godine godini, prostiraće se na 320 hektara državnog zemljišta pored Pupinovog mosta. Očekivanja su da će...\nMontažne kuće zaista doživljavaju preporod, čini se, na mesečnom nivou. Vreme je ovde najveći pokazatelj uspešnosti. Zbog toga, vremena montaže, a opet i odličnih performansi odabrali...\nTitanijumove legure su jedne od najjačih materijala sa kojima se može graditi, ali one mogu biti veoma skupe. Međutim, sada su istraživači sa University of Maryland...\nPetlja Batajnica, koja je deo obilaznice oko Beograda, biće potpuno završena do kraja godine, izjavila je potpredsednica vlade Zorana Mihajlović. Kako je navela, građani Batajnice će...\nSrbija i Hrvatska zajedno apliciraju za novac EU\nMinistri Zorana Mihajlović i Oleg Butković usaglasili su danas okvir za protokol o saradnji na projektu rekonstrukcije železničke pruge od Beograda do Zagreba, a dogovoreno je...\nMinistar spoljnih poslova i trgovine Mađarske Peter Sijarto potvrdio je da postoji interesovanje mađarskih kompanija za izgradnju Fruškogorskog koridora. Ključni građevinski objekat saobraćajnice Novi Sad –...\nBeograd čeka veliki projekat postavljanja tramvajskih šina preko Mosta na Adi koje će povezati Banovo brdo i Novi Beograd. Vrednost posla je blizu dve milijarde dinara,...\nUjedinjeni arapski emirati poznati su, između ostalog, po visokim neboderima i građevinskim zdanjima koja kao dolaze iz skore budućnosti. Uz Burj Khalifu, kao najviši neboder na...\nION Solutions je kompanija koja se bavi razvojem softvera za intuitivno i jednostavno korišćenje sistema za Pametne Kuće i Pametne Zgrade. Fokus rada ove kuće je...\nNova generacija dizajnera „održivog“ razmišljanja predstavlja pionirski način korišćenja reciklirane plastike kao sirovine, jer je zagađenje na globalnom nivou, zaista zabrinjavajuće. Decenijama se tzv. „devična plastika“...\nDanska kompanija BIG razvila je strategiju da bi zaštitila zaliv San Francisko od poplava izazvanih klimatskim promenama, što podrazumeva izgradnju plutajućih sela povezanih trajektima, crvene trake...\nSvetska prestonica luksuza Dubai dobija još jedan zanimljivi i jedinstveni objekat – prvi hotel sa sopstvenom prašumom. Otvaranje je planirano ove godine, a hotel bi trebalo...\nPredsednik Srbije Aleksandar Vučić najavio je da će Beograđani imati prvu liniju metroa do kraja 2021. ili do početka 2022. godine. Vučić je za TV Hepi...\nGradski menadžer Goran Vesić najavio je će 23. januara biti potpisan ugovor sa Saobraćajnim institutom CIP za izradu projekta novog mosta u Beogradu. Most bi trebalo...\nIstraživači u Japanu opremili su vozove zvučnicima iz kojih se čuje lavež psa i oglašavanje jelena kako bi sprečili sudare sa životinjama na pruzi. List „Asahi...\n2018. godina je počela, a svi sa nestrpljenjem očekujemo da bude završen Hotel Hilton u Beogradu. Evo podsećanja na početke i šta je ono što možemo...\nStrana 6 od 9123456789\nOko 250 miliona evra za projekte za Niški okrug\nZa održavanje puteva u niškom okrugu, u protekle dve godine …\nPočinje gradnja stanova za pripadnike snaga bezbednosti\nPočeće se sa gradnjom 548 stana u Novom Sadu počev …\nKompanija Baumit već duži niz godina organizuje Life Challenge – …


VojvodinaCafe - Četiri magične noći uz 195.000 fanova za novi rekord EXIT festivala\nVest objavljena: 11.07.2016 13:27\nTokom četiri dana i noći na Petrovaradinskoj tvrđavi, desila se prava EXIT magija koju je zajedno stvaralo 195.000 posetilaca! Poslednje noći nadmašen je i rekord dnevne posete na tvrđavi sa čak 55.000 ljudi koji su veoma rano krenuli prema kapijama kako bi zauzeli svoje mesto na glavnim binama. Dance Arena, Fusion, Explosive, No Sleep Novi Sad i druge bine krenule su da se pune sa prvim mrakom, a glavna bina sinoć je nadmašila sve zabeleženo na njoj u poslednjih 16 godina na tvrđavi. Wiz Khalifa je sa neshvatljivom lakoćom potvrdio status najvećeg repera današnjice, napravivši šou kakav može samo neko ko je na vrhuncu karijere, čija je harizma u jednom trenutku izazvala pauzu da bi publika aplaudirala, skandirala njegovo ime i vrištala gotovo pet minuta bez prestanka! Tečno repovanje, uigrana produkcija i širok osmeh pratili su hitove "Black & Yellow", "Taylor Gang", "Young, Wild and Free", "We Dem Boyz", dok je za kraj ostavljena kolosalna balada "See You Again", čiji refren je horski pevalo preko 30.000 ljudi! Kulminacija emocija, intenziteta i dubokog odnosa koji The Prodigy imaju sa svojim omiljenim festivalom, što su potvrdili više puta i pred kamerama i uživo, sinoć je prevazišla sve njihove koncerte u Srbiji od davne 1995. na ovamo! Od trenutka kad su istrčali na binu i krenuli da divljački praše "Breathe", publika se pretvorila u jedan organizam iz kojeg lete baklje, zastave, majice, ali i salve emocija u koncertu koji će se prepričavati generacijama koje dolaze. Grmele su "Firestarter", "Smack My Bitch Up", "Omen", a Liam, Keith i Maxim su učinili sve da EXIT People zaista budu Magic People! Mejn je sinoć raspametio i vlasnik dvostruke MOBO nagrade Stormzy, koji je publici poručio "Srbijo, ovo je istorijski trenutak, ljudi će se okretati unazad na ovu noć i reći da su prisustvovali istoriji!".\nNa mts Dance Areni desila se prava revolucija u vidu novog, pionirskog nastupa Ričija Hawtina, koji je izašao pred publiku bez DJ pulta ispred sebe! Sa njegove leve i desne strane posloženi su bili brojni uređaji, a on je stao celom figurom pred publiku i time najavio neka nova vremena na elektronskoj sceni. Tehno "baron" Dave Clarke podsetio nas je na svoj prošli nastup na Areni pre tačno 10 godina i fanovima priredio virtuozan set potvrdivši zašto su ovu noć mnogi prozvali "Techno All-Stars". U prvoj postavi briljirala je i harizmatična Nina Kraviz, koju je na Exitu pratio i njen glavni pulen sa "Trip" etikete Bjarki! Trosatno zatvaranje elektronskog kolosa preuzeo je "grande" Marco Carola, koji je odmah poveo oko 300 fanova sa sobom na binu da mu "čuvaju leđa" i plešu sa njim tokom jedne od najposećenijih završnica EXIT festivala! No Sleep Novi Sad bina i sinoć je nastavila niz klupskih noći, a posle Nitse, Tresora i Concretea, sinoć su tandemski radili klubovi Grelle Forelle iz Beča i Drugstore iz Beograda. Alternativni zvuk elektronske scene sinoć su pred krcatom rovom iznosili Powell, Cassegrain, Parrish Smith, Cambell Irvine, 33.10.3402, kir i Lakmus Red.


Balkan i ljudska prava: Diskriminacija svih vrsta\n10. decembar/prosinac, 2009. update 10. decembar/prosinac, 2009.\nMeđunarodni dan ljudskih prava, 10. decembar ove godine posvećen je borbi protiv diskriminacije, koje na žalost u svetu ima u svim zemljama i u različitim oblicima.\nGeneralni sekretar UN Ban Ki Mun rekao je tim povodom da su na meti diskriminacije pojedinci i grupe koje su najranjivije, poput invalida, žena i devojaka, siromašnih, emigranata, pripadnika manjina i svih onih za koje se veruje da su drugačiji od većine.\n"Svi ljudi su rođeni slobodni, s jednakim dostojanstvom i pravima" - ovo osnovno načelo Univerzalne deklaracije o ljudskim pravima, utemeljenjo pre 61 godinu u Ujedinjenim nacijama, podstaklo je svet da stvori čitavu mrežu mehanizama za zaštitu i borbu protiv kršenja ljudskih prava. U mnogim zemljama, međutim, ostao je problem njihovog poštovanja i sprovođenja.\nSrbiji predstoji dug put edukovanja, upoznavanja sa tim šta je demokratija i šta su ljudska prava, ocenjuje za RSE glumica Mirjana Karanović, ovogodišnja dobitninica nagrade "Konstantin Obradović", koju je Beogradski centar za ljudska prava ustanovio kao znak sećanja na svog osnivača i velikog humanistu. Tokom devedsetih, u godinama ratnih sukoba, u Srbiji su najviše bili ugroženi pripadnici nacionalnih manjina, borci za njihova prava i kritičari ratne politike Miloševićevog režima. Danas se, međutim, netrpeljivost prema drugim i drugačijim prebacila, u najvećoj meri, na pripadnike gej i lezbejske populacije.\nVećina Crnogoraca bili su u 2009. godine izloženi diskriminaciji ukoliko nijesu bogati ili zbog nečeg drugog imali povlašćen status u odnosu na druge građane, to je ocjena predstavnika nevladinih organizacija koje smo pitali ko su bili najdiskriminisaniji građani Crne Gore u ovoj godini. Nevladine organizacije upozoravaju državu da mora da usvoji kvalitetnije zakone iz oblasti ljudskih prava.\nPoštivanje ljudska prava u BiH još je daleko od evropskih standarda, a među najugroženije grupe spadaju civilne žrtve rata, porodice nestalih, djece i žene, te stari i socijalno isključene osobe. Prema podacima Ministarstva za ljudska prava i izbjeglice BiH, veliki broj žalbi građana u ovoj godini odnosi se na probleme ostvarivanja prava socijalne i zdravstvene zaštite, te prava na rad.\nKosovske vlasti uspevaju doneti zakone koji su u skladu sa evropskim standardima, ali je problem što se zakoni ne poštuju. Neostvarivanje zakonskih rešenja je doprinelo da u kancelariji Ombudsmana Kosova bude mnogo žalbi, a u pojedinim slučajevima žalbe Srba su različite od pripadnika drugih zajednica.


Konkurs Hartefakt fondacije - Dijalog.net\nNaslovna Civilno društvo Konkurs Hartefakt fondacije\nKonkurs Hartefakt fondacije\nBeograd, 6. januar 2018. – I u 2018. Hartefakt Fondacija nastavlja da doprinosi izgradnji demokratskog i odgovornog društva osnažujući civilni sektor i razvijajući filantropske prakse i kulturu davanja.\nPodsećamo da, kroz program malih grantova, Hartefakt Fondacija podržava razvoj kritičkog i nezavisnog mišljenja kao i promociju ljudskih prava, tolerancije, jednakosti, zaštite prava manjina, interkulturalnog dijaloga i regionalne saradnje.\nHartefakt Fondacija podržava organizacije i inicijative sa teritorije Srbije, Bosne i Hercegovine i Kosova koje prepoznaju lokalne potrebe i donose pozitivne društvene i političke promene u svojoj sredini.\nDetaljnije informacije o konkursu, kao i načinu apliciranja, možete pronaći na sajtu Hartefakt Fondacije.\nPredhodno Otvoren konkurs Gradovi u fokusu 2018.\nSledeće O efektima primene zakona i doprinosu trajnijoj zaštiti žrtava nasilja u porodici\nBeograd, 16. oktobar 2018. – Nacionalna koalicija za decentralizaciju (NKD) i Američ…\nTop Tags Civilno društvo Srbija i Evropska unija Politika Društvo Evropska unija konkurs Evropska komisija Vlada Republike Srbije lokalna samouprava mladi evropske integracije vladavina prava Pravosuđe mediji OCD


Klinički centar: Prijavite korupciju - juGmedia\nNIŠ – Povodom vesti da je lekar niške Klinike za urologiju dr Jugoslav Stojiljković uhapšen zbog primanja mita, ova zdravstvena ustanova saopštila je da podržava rad državnih organa u borbi protiv korupcije i pozvala građane da prijave korumpirane lekare.\n„Insistiramo na tome da se iskoreni primanje mita među zdravstvenim radnicima i da se ovo plemenito zanimanje ne dovodi u vezi sa korupcijom. Molimo građane da pomognu u otkrivanju sličnih situacija, jer svako od dva i po miliona stanovnika, koliko se leči u Kliničkom centru, ima zakonom garantovano pravo da dobije adekvatnu negu i uslugu u ovoj zdravstvenoj ustanovi“, navodi se u saopštenju KC Niš.\nU saopštenju se takođe ističe da KC apelujem na predstavnike sedme sile da poštuju pravna načela i princip da niko nije kriv dok se ne dokaže suprtono, te da svojim tekstovima i senzacionalističkim naslovima nikoga ne osuđuju unapred.\n„Doktor Stojiljković će danas biti priveden istražnom sudiji Višeg suda, a pravosudni organi će po završetku postupka doneti konačnu odluku“, dodaje se u saopštenju uprave Kliničkog centra Niš.\nU ovoj zdravtvenoj ustanovi podsećaju da su više puta pozivali da građane da lično direktoru KC Niš dr Zoranu Radovanoviću prijave lekare koji zahtevaju od njih novac za lečenje.\nStatini u prevenciji bolesti srca\nVanredno stanje i epidemija virusa korona su nepovoljno uticale na rad mesara, ali je većina firmi prevazišla krizu, delimično zahvaljujući programu…\nNIŠ – Učenici niških gimnazija „Bora Stanković“, „Stevan Sremac“ i „Deveti maj“ od sada mogu da pretraže i rezervišu knjige iz školskih…


Moskovska policija privodi demonstrante\nRusko Ministarstvo vanjskih poslova u petak je optužilo Ambasadu SAD-a u Moskvi za miješanje u unutrašnja pitanja Rusije objavom mape na društvenim mrežama koja pokazuje predloženu rutu neovlaštenih antivladinih protesta u Moskvi.\nMinistarstvo navodi u saopćenju da je pozvalo visokog američkog diplomatu na razgovor o postu američke ambasade na društvenim mrežama, uključujući i mapu protesta od 3. augusta koju je sačinila ruska opozicija.\n"Naglašavamo da smatramo objavu te rute promoviranjem učešća (u protestima) i pozivamo na akciju protiv onoga što predstavlja miješanje u unutrašnja pitanja naše zemlje", saopćilo je Ministarstvo, prenosi Reuters.\nNekoliko stotina demonstranata privedeno je u subotu (3. august) na protestima u centru Moskve, na kojima opozicija traži fer izborne uslove. Isti scenarij dogodio se i ranije, 27. jula (subota), kada je policija uhapsila više od hiljadu demonstranata.\nIzbori za moskovsku skupštinu raspisani su za 8. septembar.\nEvropska unija je osudila hapšenja demonstranata u Moskvi "i nesrazmjernu upotrebu sile protiv mirnih demonstranata" tokom protesta u ruskoj prijestolnici.\nAmnesty International je naveo da su "nepotrebna i prekomjerna" upotreba sile od policije i "neosnovane optužbe" protiv demonstranata "simptom dubokog nepoštovanja Kremlja prema ljudskim pravima i njegove odlučnosti da razbije miran protest".\nPomoć sveštenika tokom nereda u Moskvi


Foto: FOTO: CRVENI KRST BEOGRAD\nCrveni krst Beograd sproveo je još jedan u nizu projekata koji za cilj imaju pružanje pomoći i podrške deci iz socijalno ugroženih porodica. Akcija pod nazivom „Pokažimo im šta znači ljubavˮ obezbedila je značajna sredstva za realizaciju jednog od najplemenitijih socijalnih programa Crvenog krsta — program „Oporavak socijalno ugrožene deceˮ. Zajedno sa građanima i kompanijama prikupljen je novac koji je omogućio višednevni boravak za mališane uz svakodnevne aktivnosti u odmaralištu na Mitrovom Polju, kod Aleksandrovca.\nDeca su bila podeljena u dve grupe, koje su boravile na Mitrovom Polju u periodu od 5. do 12. avgusta i od 12. do 19. avgusta, a kroz program je prošlo ukupno 153 mališana, uzrasta od 8 do 13 godina. O njima je brinuo tim vaspitača, dve volonterke Crvenog krsta Zvezdara i lekar, a svakodnevne aktivnosti podrazumevale su niz radionica, kupanje na bazenima, zabavne i sportske programe i drugo.\nProgram je realizovan uz nesebičnu podršku i solidarnost građana, koji su uz uplatnice za račun JKP-a „Infostan tehnologije” tokom aprila dobili i poziv Crvenog krsta da se priključe akciji prikupljanja sredstava za pomoć ugroženoj deci. Zahvaljujući njihovoj humanosti, preko ovih uplatnica prikupljena je suma od 2.579.033 dinara, a novac je uplatilo 6270 domaćinstava.\nOvoj sumi dodata je i suma prikupljena iz kasica Crvenog krsta za dobrovoljne priloge, postavljenih u objektu kompanije IKEA, a na taj način prikupljeno je još 465.203 dinara.\nZahvaljujemo svim građanima koji su svojom dobrom voljom pomogli da se projekat realizuje i da se na lica mališana ponovo vrati osmeh. Njihovo odrastanje obeleženo je teškom porodičnom situacijom, a svaka prilika u kojoj se osećaju sigurnim i srećnim za njih znači mnogo. Slike koje gledate mogu dočarati samo deo radosti i ispunjenosti koju su osetili. Red Info Portal poziva sve građane da i u budućnosti podrže ovakve akcije i pomognu da i se i oni najugroženiji ponovo osete srećnim i sigurnim.


Vuković: Pobedom da se oprostimo od SP – Nadlanu.com\nVuković: Pobedom da se oprostimo od SP\nBEOGRAD, 26. januara 2011. (Beta) - Selektor rukometne reprezentacije Srbije Veselin Vuković izjavio je da je jedini motiv u poslednjoj utakmici na Svetskom prvenstvu - da se "pobedom završi jedno veliko takmičenje".\nSrbija se u četvrtak u 20.30 u Kristijanstadu sastaje sa selekcijom Norveške u meču za deveto mesto na SP u Švedskoj.\n"Uvek su ta neparna mesta pravim sportistima bolja, nego ona parna. Ne mogu da se setim kada je naša reprezentacija pobedila poslednji meč, tako da će nam to biti i najveći motiv. To ću reći i momcima", rekao je Vuković.\nOn je dodao da je "malo gledao Norvešku", u mečevima sa Islandom i Nemačkom.\n"Oni su jedna ozbiljna ekipa, u kojoj je njihov igrač najbolji asistent na šampionatu i treći strelac. Jako kvalitetna ekipa. Nadam se da ćemo posle svega što nam se izdešavalo, odigrati dobru utakmicu i krenuti malo veseliji kuci", rekao je Vuković.\nPrema njegovim rečima, opšti utisak je da ekipa Srbije mora da radi na "psihološkom planu".\n"Imamo blokade u pojedinim fazama igre. Od početka zahtevam da u svakom trenutku mora da se razmišlja. Definitivno imali smo malo vremena da se upoznamo između sebe. Neki su došli kasno 2. januara", rekao je Vuković.\nSelektor Srbije naglasio je da je bilo problema u prenošenju kontranapada, kao i da je u samom napadu bilo određenih problema.\n"Mislim da smo se malo bolje upoznali, da igrači shvataju šta ja tražim. Očekujem da ne razmišljaju o problemu koji imamo trenutno, već da idu dalje. Ako bi vratili malo film, nas je jedna lopta delila od borbe za sedmo mesto, dve lopte za peto. To je posledica tih padovi koncentracije i blokada koje su evidentne", rekao je Vuković.\nReprezentativac Srbije Marko Vujin smatra da su igrači umorni.\n"Umorni su i oni i mi. Mi smo možda i malo emotivno ispražnjeni. Nismo očekivali da ćemo igrati za deveto mesto, jer smo se nadali boljem rezultatu. Ali, šta je tu je. Treba ovaj duel da odradimo kako treba i pobedom završimo šampionat", rekao je Vujin.


"Rusija za jaču ulogu UN-a u međunarodnim poslovima" - Klix.ba\n22.9.2010. u 16:38\nRusija se zalaže s povećanje centralne uloge Ujedinjenih nacija u međunarodnim poslovima, rekao je tokom susreta s generalnim tajnikom Svjetske organizacije Ban Ki-moonom u New Yorku šef ruske diplomatije Sergej Lavrov, saopćilo je u srijedu rusko Ministarstvo vanjskih poslova.\n"S ruske strane potvrđena je pozicija u korist povećanja centralne uloge UN-a u međunarodnim poslovima, kao i u korist efikasnosti rada Svjetske organizacije na podršci mira i stabilnosti, osiguranja stabilnog razvoja i usaglašavanja kolektivnih odgovora na savremene izazove i prijetnje", navodi se u saopćenju.\nU saopćenju izdatom nakon susreta Lavrova i Bana na marginama 65. sjednice Generalne skupštine UN-a, navedeno je da su otvoreno razmjenjena mišljenja o nizu pitanja s dnevnog reda UN-a, s osloncem na rješavanje regionalnih konflikata, kao i realizaciji razvojnih ciljeva milenijuma, javio je Itar-Tass.\nRuska državna novinska agencija prenijela je da je Lavrov u utorak s govornice UN-a pozvao na prekid prakse uvođenja jednostranih sankcija, mimo odluka Vijeća sigurnosti.\nLavrov je ukazao da vijeće teži posljednjih godina da se rukovodi potrebom da se ne dopusti negativan uticaj sankcija na civilno stanovništvo i društveno ekonomski razvoj.\nRuski ministar također je istakao na zasjedanju i da je potrebno povećati koordinaciju međunarodne zajednice u borbi protiv prirodnih i tehnogenih katastrofa.\nItar-Tass je prenio i da je Lavrov na marginama zasjedanja imao niz bilateralnih susreta s kolegama, između ostalog s kineskim ministrom vanjskih poslova Yangom Jiecijem, šefom kubanske diplomatije Brunom Rodrigesom, portugalskim ministrom vanjskih poslova Luisom Amaduom, kao i generalnim tajnikom Arapske lige Amr Moussom.


SDA Livanjskog kantona: Osnivanje Zavoda za odgoj i obrazovanje je klasična protivustavna odluka | Stranka Demokratske Akcije\nZa Kantonalni odbor SDA Kantona 10 neprihvatljiva je odluka o davanju saglasnosti na potpisivanje Sporazuma o osnivanju Zavoda za odgoj i obrazovanje između ovog Zapadnohercegovačkog kantona, koju je vlada donijela na sjednici održanoj 5. oktobra ove godine, saopćeno je u srijedu iz ovog odbora.\nOvakvim prijedlogom sporazuma ministar prosvjete je povrijedio i prava jedinica lokalne samouprave, koje su osnivači obrazovnih ustanova na području Kantona 10, ističe se u saopćenju.\nIz KO SDA smatraju kako je u odluci Skupštine objavljenoj u Narodnim novinama, ministar prosvjete bio obavezan da obavi pregovore s ostalim “općinama” i da, kada obavi pregovore, o svemu obavijesti Skupštinu Kantona.\n– Nema dokaza da je nadležni ministar prosvjete “izvijestio“ zakonodavca o tim pregovorima niti dao na odobrenje prijedlog Sporazuma. Ministar prosvjete jednostrano je podnio prijedlog odluke vladi bez stava zakonodavca – kazali su iz tog odbora.\nU obrazloženju i samom spornom sporazumu, koji se smatra osnivačkim aktom, osniva se Zavod za odgoj i obrazovanje kao javna ustanova, što je, kako kažu, neustavno.\n– Odlukom Vlade Kantona i to glasovima ministara iz reda jednog naroda, stvorena je institucija zasnovana isključivo na etničkom principu i političkom dogovoru, koji ni Ustav Federacije BiH, niti Ustav Livanjskog kantona ne poznaje, odnosno takav isključivo politički dogovor zabranjuje – ističu iz KO SDA.\nU vrijeme kada se smanjuje broj učenika u ovdašnjim školama, osnivanje Zavoda, po njihovoj je ocjeni, političko udruživanja kantona s većinskim jednim narodom na štetu prava ostalih konstitutivnih naroda.


Počeli 36. “Dani ludaje” - Agro TV\nPočetna Novo Počeli 36. “Dani ludaje”\nPočeli 36. “Dani ludaje”\nU Kikindi su otvoreni 36. “Dani ludaje”, a tokom četiri dana manifestacije biće organizovan raznolik kulturni, zabavni, sportski i gastronomski program.\nPosebna pažnja biće usmerena na sprovođenje protivepidemijskih mera. Na četiri lokacije u gradu biće postavljeni punktovi za testiranje, gde će se besplatno obavljati brzi antigenski testovi.\nPored toga, od petka, 10. septembra, do ponedeljka prepodne, parking će biti besplatan, a Granični prelaz Nakovo – Lunga radiće 24 sata. Za ulazak u zemlju gostima iz Rumunije neophodni su potvrda o vakcinaciji ili negativan PCR ili antigenski test, ne stariji od 48 sati.\nManifestacija u Kikindi počela je programom za najmlađe, koji su se takmičili u igrama spretnosti sa ludajom. Na takmičenju u cepkanijadi, prenošenju bundeve, skrivenim i letećim ludajama i u trci kukuruza su učestvovali učenici petih i šestih razreda iz dve seoske i tri gradske osnovne škole, a najbolji su bili đaci iz OŠ “Jovan Popović”. Drugo mesto pripalo je OŠ “Ivo Lola Ribar” iz Novih Kozaraca, dok su treći su đaci iz OŠ “Vuk Karadžić” iz Kikinde.\nTokom petka, na više lokacija u gradu, biće organizovani programi za sve generacije. Na teniskim terenima Sportskog centra “Jezero“ od 10 do 20 sati biće organizovan program “Svi za tenis, tenis za sve“, a tokom trajanja manifestacije i Teniski turnir “Ludaja kup“. U Narodnoj biblioteci “Jovan Popović” biće upriličena izložba likovnih radova predškolaca, osnovaca i srednjoškolaca. Na Gradskom trgu od 10 časova biće organizovan “Mini sajam preduzetnika“, na kom će se predstaviti preduzetnici iz Srbije i regiona.\n“Karneval maskiranih predškolaca“ biće upriličen u petak, od 15:30, kada će najmlađi Kikinđani proći centralnim gradskim ulicama kostimirani u plodovima jeseni. “Karneval“ se završava velikom žurkom u dvorišu “Kurije“.\nKoncertno veče u petak otvoriće svirka grupe “Divlje jagode“, koja počinje u 20 časova. Dva sata kasnije, Kikinđani i gosti grada imaće priliku da uživaju u koncertu “Riblje čorbe“.\nSubota je centralni dan manifestacije, kada se trg u Kikindi pretvara u najveću Gostinsku sobu. Prepodnevni sati rezervisani su za “Banatski fruštuk“, koji počinje od 10 časova, gde će dame iz udruženja žena prikazati svoje gastronomske specijalitete. U prepodnevnim satima biće organizovano prijavljivanje za izbor za najtežu ludaju i najdužu tikvu. Proglašenje pobednika zakazano je za 14 časova. Tokom dana, posetioci će moći da pogledaju izložbe “Sugrađani“ i “Komandant Uglješa“ u kikindskom Narodnom muzeju, kao i izložbu slika Ane Vrtačnik u Galeriji “Tera“. U 20 časova, na Gradskom trgu, biće organizovan koncert Svetlane Ražnatović.\nTokom nedelje, posetioci će ponovo u jutarnjim satima moći da uživaju u “Banatskom fruštuku“, a manifestacija će biti zatvorena koncertom Zvonka Bogdana, koji počinje u 20 časova.\nNa osnovu predloga mera Zavoda za javno zdravlje Kikinda, tokom održavanja manifestacije “Dani ludaje“, od 9. do 12. septembra, biće sproveden kontrolisan ulazak na Gradski trg u Kikindi. To podrazumeva da posetioci, izvođači i učesnici moraju da imaju potvrdu o vakcinaciji ili negativan PCR ili antigenski test ili potvrdu o preležanoj bolesti, ne stariju od tri meseca.\nU gradu će biti organizovani punktovi, na kojima će biti omogućeno učesnicima, posetiocima i izvođačima da urade besplatan antigenski test i to na četiri mesta: kod prostorija ADZNM “Gusle“, kod hotela “Narvik, kod robne kuće “Azija“ i kod Gradskog parking.\nZbog pogoršanja epidemiološke situacije, organizatori mole posetioce da se pridržavaju navedenih mera.\nFoto: Pixabay, Grad Kikinda, Facebook


Firme iz BiH pozvane na B2B susrete sa privrednicima iz Srbije na sajmu privrede u Mostaru - M-Kvadrat\nFirme iz BiH pozvane na B2B susrete sa privrednicima iz Srbije na sajmu privrede u Mostaru\nPrema informaciji dostavljenoj Vanjskotrgovinskoj komori Bosne i Hercegovine, na predstojećem Međunarodnom sajmu privrede u Mostaru od 4. do 8. aprila, izlagaće značajan broj kompanija iz Srbije. Trećeg dana sajma, 6. aprila, Privredna komora Srbije će organizovati B2B razgovore sa izlagačima na zajedničkom štandu Republike Srbije.\nPozivaju se kompanije iz Bosne i Hercegovine zainteresovane za učešće na B2B razgovorima sa kompanijama iz Srbije da se obrate kontakt osobi Ivani Stevanović, savjetniku za regionalnu saradnju i inicijative u Privrednoj komori Srbije putem telefona: +381 11 33 00 900/422, ili e-maila: ivana.stevanovic@pks.rs radi više informacija.\nPrivredna komora Srbije takođe planira organizovati Dan dobavljača/distributera iz BiH tokom kojih bi se istim predstavili srbijanski izlagači i njihovi proizvodno/uslužni programi u cilju započinjanja saradnje.\nPrethodni članakInovacije u obradi drveta – Petroprojekt iz Bratunca izvozi 90% proizvodnje u Evropu\nNaredni članakBanjaluka traži strateškog partnera za izgradnju nove toplane – Objavljen poziv za formiranje zajedničkog preduzeća


Nikolić se izvinio akademiku\nPredsednik SANU Vladimir Kostić je, na sastanku državnog vrha sa predstavnicima crkve i Akademije nauka, rekao da je njegova izjava o Kosovu loše interpretirana u delu medija, rekao je danas u Kragujevcu predsednik Srbije Tomislav Nikolić.\n- Sinoć smo to raspravili - rekao je predsednik Srbije istakavši da je na sinoćnjem sastanku "Kostić shvatio da je politika nauka koja ima mnogo finesa i da je svaki javni istup prilika da pokažete koliko ste u tome zreli, a koliko nezreli".\nMediji su u nedelju preneli da je Kostić u intervjuu za Radio Beograd izjavio da je u ovom trenutku jedina politička mudrost na koji način, sa elementima dostojanstva, napustiti Kosovo, jer ono "ni de fakto ni de jure nije u rukama Srbije".\nU Srbiji, rekao je Nikolić, svaka izjava je povod da se pojedini mediji obračunavaju sa drugim ljudima.\n"A ja nemam pravo da kažem moje mišljenje"\n- Kostić može da kaže šta misli, a ja nemam prava da kažem da mi se to ne sviđa, gde je tu moje pravo - rekao je Nikolić na pitanje novinara zašto Kostić ne može da iznese svoje mišljenje.\nNikolić je dodao i da postoji lično i javno mišljenje, te i da predsednik države, premijer i predsednik SANU svoje lično mišljenje mogu da iznesu samo u krugu porodice i među prijateljima.\n- Svi koji misle da Kostić nema pravo na mišljenje i da time brane slobodu mišljenja - ne brane je - rekao je Nikolić i dodao "da brane nešto što nije zamislivo zbog čega je on reagovao i zatražio da SANU odgovori da li je Kostićeva izjava i njen stav".\nkoki Sinoćni sastranak u predsedništvu je bio veoma važan u cilju osmišlavanja jedne proaktivne strategije u cilju lobiranja pred odlučujuću Generalnu Konferenciju UN-a o prijemu Kosova u UNESKO.\nPoligraf Kao privatna licnost moze da ima misljenje kakvo zeli, kao predsednik SANU mora da se bori za pravo, pravdu, interes drzave i sve ono sto joj pripada.\nNikola Što više smirivati situaciju i relaksirati javnost, pustiti aferaše da trabunjaju, jer ovu državu očekuje jako velik broj bitnih pitanja i velikih zadataka.\nDOBRIVOJE U teskim trenucima brzo planemo, ali kasnije se vidi da smo ljudi koji se svojim izvinjenjem i pruzanjem ruku prijateljstva izvinjavaju i pritom zele uspesnu saradnju...\nkole Umesto prepucavanja po medijima,bolji rezultati se postižu ako obe strane sednu za sto i sve lepo rasčiste.\nGoran Svaki pravedan, pametan i realan čovekzna kada treba da se izvine. Smatram da je predsednik to uradio na pravi način.\njana-hana Svi smo različito doživeli izjavu akademika Kostića,. Jedni su ga intepretirali pozitivno drugi negatvno, a šta je stvarno izjavio, on sam treba da pojasni\nN Do nesporazuma je lako doci jos ako se informacije sakupljaju preko medija. Ipak ovo je dobar gest naseg predsednika Srbije.\nvid Koliko se da primetiti, akademik Kostić je objasnio da je pogrešno interpretiran u delu medija.\nRadovan Mislim da je predsednik SANU prekardasio i pogresio prema vecini gradjana Srbije, sto ni u kom slucaju nije smeo uciniti. I ono sto je rekao da ga Toma Nikolic nije postavio, nece ga on ni smeniti je bukvalno pogresio, jer Srbija ima pravo da trazi njegovu smenu, a Toma je predstavnik Srbije. Izvinjavam se svima koji ovo ne razumeju, ali ovo je MOJE misljenje, i privatno i javno.\nPogledajte sve komentare 10 od 286


DANAS JE KURBAN BAJRAM! Muslimani danas obeležavaju jedan od najradosnijih praznika - IndeksOnline.rs\nNaslovna Društvo DANAS JE KURBAN BAJRAM! Muslimani danas obeležavaju jedan od najradosnijih praznika\nDANAS JE KURBAN BAJRAM! Muslimani danas obeležavaju jedan od najradosnijih praznika\nNOVI PAZAR – Muslimani u Novom Pazaru, Srbiji i celom svetu danas obeležavaju jedan od najradosnijih praznika Kurban-bajram, poznat i kao Hadžijski bajram. Nažalost, drugu godinu zaredom, zbog pandemije koronavirusa, vernici su sprečeni da otputuju u Meku i obave hadž.\nTradicionalne svečanosti u organizaciji Rijaseta Islamske zajednice u Srbiji i Rijaseta Islamske zajednice Srbije su održane u novopazarskim džamijama.\nDane Kurban-bajrama obeležava klanje kurbana – što je tradicija Božijeg poslanika Ibrahima, neka je mir i spas Božiji na njega, i deljenje kurbanskog mesa siromasima, prijateljima, komšijama, te dani hadža, dani boravka nekoliko miliona muslimana u časnim mestima Mekki i Medini.\nPrvi dan Kurban-bajrama muslimani dočekuju u svojim domovima, muškarci u zoru odlaze u džamije na sabah-namaz, čekaju izlazak sunca i klanjaju bajram-namaz. Potom prinose žrtvu Kurbana, najčešće žrtvuju ovna ili ovcu, a žrtveno meso se deli na tri dela: jedan za porodicu, jedan za komšije i rodbinu i jedan za siromašne.\nRedakcija portala indeksonline.rs svim muslimanima čestita ovaj praznik – Bajram šerim mubarek olsun.\nPrethodni tekstNa ovom mestu će građani Novog Pazara moći da odlažu otpad od Kurbana\nSledeći tekstKavazović: Muslimani se moraju prenuti iz sna


Tretmani | Ordinacija Dr Selaković\nSa velikim zadovoljstvom vas obaveštavamo da je naša Ordinacija u svoj program rada uvrstila i specijalizovane muzičke radionice za decu, koje će voditi Marija Čubrilo Družijanić, muzički pedagog sa višegodišnjim iskustvom u radu sa decom različitih uzrasta. Prva, besplatna radionica biće održana u četvrtak, 24. januara, u 17 h. Pridružite nam se!\nŠta može ukazivati na postojanje ranih razvojnih poremećaja i kada se treba obratiti stručnjacima?\nOrdinacija dr Selaković organizuje predavanja i seminare za stručnjake i roditelje, čiji je cilj profesionalno usavršavanje i sticanje znanja i veština u oblasti razvojnih poremećaja.\nOd 2000. godine u našoj zemlji se intenzivnije radi na promovisanju i razvijanju inkluzivnog obrazovanja. Inkluzivno obrazovanje je obrazovni sistem u kome se polazi od premise da su sva deca različita, a da je upravo škola ta koja treba da se prilagodi potrebama svojih učenika – kako onih koji imaju smetnje u razvoju, tako i onih […]\nU timu sa dečjim psihijatrom, logopedom i defektologom, psiholog prati napredovanje deteta – primenjuje psihološke testove i skale u cilju procene aktuelnog nivoa funkcionisanja deteta, utvrđivanja snaga i slabosti, predlaže terapijske intervencije. Primenom psihoterapijskih tehnika radi na socio-emocionalnom razvoju deteta. Ovaj rad uključuje i roditelje, odnosno celu porodicu, kao kontekst u kome se dete razvija, […]\nŠta je muzikoterapija? Muzikoterapija predstavlja tehniku i metode u kojima muzika ili zvuk služe kao osnovno sredstvo za uspostavljanje komunikacije sa detetom ili grupom. Cilj muzikoterapije jeste da se na osnovu naučnog i planiranog primenjivanja muzikoterapijskih tehnika pospeši sazrevanje, razvoj, svakodnevno funkcionisanje klijenta/grupe klijenata, a da se u slučaju bolesti postojeći simptomi ublaže ili eliminišu, […]\nRadionice za socijalne veštine usmerene su na oblast socioemocionalnog razvoja kod dece. I kada dete nauči da govori i komunicira svoje potrebe i interesovanja, i dalje su prisutne teškoće prilikom uspostavljanja odnosa są vršnjacima i zajedničkoj igri. Stoga je neophodno da deca, kao što uče nove pojmove i nove kognitivne veštine, tako uče i socijalne […]\nFizička aktivnost u našoj Ordinaciji osmišljena je prema principima japanske Higaši škole koja se oslanja na metodologiju Dnevne životne terapije. Usklađenost cirkadijalnih ritmova je neophodna za zdravlje, a kod dece i osoba sa smetnjama najčešće dolazi do poremećaja osnovnih ritmova, kao što je budnost i spavanje. U ponovnom uspostavljanju ravoteže važnu ulogu ima fizička aktivnost. […]\nTretman reedukacije psihomotorike koristi pokret kako bi se podsticao razvoj u svim oblastima dečjeg funkcionisanja. Psihičke i motorne funkcije su dva osnovna elementa čovekovog ponašanja. U detinjstvu su prvo tesno povezane, da bi se kasnije sve više diferencirale svaka po svojoj hijerarhiji, ali ni tada njihov uzajamni uticaj ne prestaje jer zadržavaju svoju suštinsku povezanost. […]\nLogopedski tretman podrazumeva niz intervencija usmerenih na ranu stimulaciju govorno – jezičkog razvoja (receptivnog govora – razvoj značenja reči i ekspresivnog govora – razvoj reči) i socioemocionalnog razvoja (zajednička pažnja, igra, interesovanje za druge) koja se sprovodi kroz igru i primenu tehnika iz ABA programa, floortime terapije i drugih metoda. Pored ovih tehnika, logopedski tretman […]


Tuzlaci uputili podršku građanima Banjaluke Tuzlaci uputili podršku građanima Banjaluke\nTuzlaci uputili podršku građanima Banjaluke\nObjavljeno: 16. 6. 2012 u 11:41h\nBosanskohercegovačka nevladina organizacija „Građanski eduaktivni centar“ (GEC) danas je uputila podršku građanima Banja Luke koji već danima protestuju zbog uništavanja zelene površine u centru grada.\n“Građanski edukativni centar” (GEC) u potpunosti podržava mirne proteste, odnosno šetnju i druženje građana Banja Luke za očuvanje Picinog parka. Lokalna vlast na čelu sa gradonačelnikom Dragoljubom Davidovićem mora uvažiti stavove građana, prekinuti ignorantski odnos i bez daljnjeg odlaganja zaustaviti izgradnju spornog objekta. Ujedno pozivamo lokalnu vlast da u skladu s demokratskim pravima o pristupu informacijama, konačno javno i transparentno objelodani podatke od dodjeli spornog zemljišta kompaniji Grand trade.\nSasvim je očigledno da okupljanja predstavljaju jasan znak da se građani ne slažu sa uništavanjem posljednje zelene površine u gradu na Vrbasu, te da lokalne vlasti i resorno ministarstvo moraju uvažiti stavove građana Banja Luke, stoji između ostalog u saopštenju za javnost tuzlanskog GEC-a.


Lavrov: Ankara prešla granicu prihvatljivog - 27.11.2015, Sputnik Srbija\nLavrov: Ankara prešla granicu prihvatljivog\nNakon incidenta sa Su-24, Rusija smatra da je Ankara prešla granicu prihvatljivog, izjavio je ruski ministar inostranih poslova Sergej Lavrov. 27.11.2015, Sputnik Srbija\n12:50 27.11.2015 (Osveženo: 13:08 27.11.2015)\n© MIP RF / Uđi u foto-galerijuSergej Lavrov\n© MIP RF\nNakon incidenta sa Su-24, Rusija smatra da je Ankara prešla granicu prihvatljivog, izjavio je ruski ministar inostranih poslova Sergej Lavrov.\nMoskva smatra da je Ankara prešla granicu prihvatljivog. To bi Tursku moglo da dovede u najtežu situaciju, izjavio je šef ruske diplomatije Sergej Lavrov.\n„Smatramo da je tursko rukovodstvo prešlo granicu prihvatljivog i rizikuje da dovede Tursku u najtežu situaciju sa tačke gledišta dugoročnih nacionalnih interesa i sa tačke gledišta položaja u regionu“, rekao je Lavrov na početku razgovora sa šefom sirijske diplomatije Validom Mualemom.\n„Bild“ o turskoj kupovini nafte od terorista: Rusija je bila u pravu\n27 Novembar 2015, 10:09\n„Ruska Federacija će, u skladu sa obraćanjem sirijskog rukovodstva, nastaviti da pruža svu neophodnu pomoć u hvatanju i eliminaciji terorista. Istovremeno, u okviru međunarodne Grupe podrške Siriji čvrsto ćemo tražiti početak pravednog, demokratskog, inkluzivnog procesa, u okviru kojeg bi Sirijci sami odredili sudbinu svoje zemlje“, rekao je on.Rusija će nastaviti da pruža svu neophodnu pomoć Damasku u borbi protiv terorizma, zalažući se za početak političkog rešavanja krize, rekao je Lavrov.\nRuski ministar je podsetio i da je 23. novembra na Ambasadu Rusije u Damasku još jednom pala granata.\nMualem je, komentarišući obaranje ruskog aviona, rekao da Ankara podržava terorizam i „zabada nož u leđa“ Damasku već pet godina.\n„Mi se slažemo sa rečima ruskog predsednika da je to bio ’nož u leđa Rusiji‘. Već pet godina govorimo da Turska pomaže teroriste iz ideoloških razloga, što znači da nam zabijaju nož u leđa svakog dana već pet godina“.\nRuski avion oboren zbog interesa Erdoganovog sina\n27 Novembar 2015, 11:05\nPrema njegovim rečima, vojna saradnja između Moskve i Damaska dovodi do uništavanja terorista u Siriji.\n„Mogu da potvrdim da zahvaljujući vojnoj saradnji Rusije i Sirije krenulo uništavanje terorista u našoj zemlji“, naveo je on.\nSirijski diplomata je pohvalio efikasnost ruske borbe protiv terorizma, istakavši da su ruske vazdušne snage uradile sto puta više nego koalicija koju predvode SAD.


Šef kineske diplomatije Vang Ji informisao medije o spoljnopolitičkim pitanjima - Radio Sto Plus\nŠef kineske diplomatije Vang Ji informisao medije o spoljnopolitičkim pitanjima\nŠef kineske diplomatije Vang Ji pozvao je danas na smirenost i racionalnost u rešavanju ukrajinske krize, ističući da se sporovi moraju rešavati dijalogom, pregovorima i mirnim sredstvima, prenela je Kineska medijska grupa (CMG).\nNa virtuelnoj konferenciji za novinare u Pekingu Vang je kazao da će Kina igrati konstruktivnu ulogu u promovisanju mirovnih pregovora između Rusije i Ukrajine.\n„Kina je spremna da nastavi da igra konstruktivnu ulogu u olakšavanju dijaloga za mir i radu zajedno sa međunarodnom zajednicom kada je to potrebno za sprovođenje neophodnog posredovanja“, dodao je najavivši da će Društvo Crvenog krsta Kine pružiiti hitnu humanitarnu pomoć u vidu zaliha za Ukrajinu što je pre moguće.\nNa konferenciji za novianre na marginama Petog zasedanja Svekineskog narodnog kongresa 13. saziva u Pekingu, Vang je govorio i o odnosu Kinr i Rusije naglasivši da je taj odnos „zasnovan na saradnji, bez formiranja paktova, bez konfrontacije i bez zajedničkog ciljanja bilo koje treće strane“.\n„Nema mešanja ili nesloge koju seju treće strane“, dodao je on rekavši da će Kina i Rusija zadržati strateški fokus i nastaviti da produbljuju kinesko-rusko sveobuhvatno strateško partnerstvo koordinacije za novu eru.\nGovoreći o vezama Kine i SAD, Vang je pozvao da se odnosi Kine i SAD vrate na pravi put.\n„Konkurencija velikih zemalja nije pravi izbor i SAD treba da sprovedu svoja verbalna uveravanja u praksi“, rekao je on.\nPrema njegovim rečima, „u globalizovanom i međuzavisnom svetu, pitanje kako Kina i SAD mogu da pronađu pravi put napred i uspeju da se slože je i novo pitanje za čovečanstvo i formulacija koju moraju zajedno da razrade Kina i SAD“.\nU razgovoru sa novinarima Vang je ocenio da se tajvansko pitanje suštinski razlikuje od pitanja Ukrajine „jer je Tajvan oduvek bio deo Kine“.\n„Neki ljudi, iako su glasno govorili o principu suvereniteta po pitanju Ukrajine, nastavili su da potkopavaju suverenitet i teritorijalni integritet Kine po pitanju Tajvana. Ovo je očigledan dvostruki standard“,rekoa je Vang.\nVang je ocenio da saradnja Kine i Evrope unosi stabilnost u nestabilan svet.\n„Odnosi Kine i Evrope nisu usmereni ni na jednu treću stranu, niti su potčinjeni ili pod kontrolom bilo koje treće strane“, rekao je.\nDijalog i saradnja između Kine i Evrope na osnovu uzajamnog poštovanja i obostrane koristi dodaće još stabilizujućih faktora nestabilnom svetu, dodao je šef kineske diplomatije.\nVang se osvrnuo se na dostignuća ostvarena kroz saradnju Kine i Evrope u prošloj godini. Trgovinska razmena između dve strane u 2021. prvi put je premašila 800 milijardi US dolara, što ukazuje na veoma komplementaran odnos.\nEkspres železnica Kina-Evropa je prošle godine ostvarila rekordnih 15.000 putovanja, što je povećanje od 29 odsto u odnosu na prethodnu godinu, doprinoseći globalnoj saradnji u borbi protiv pandemije, obezbeđujući stabilan globalni industrijski lanac i pomažući svetu u ekonomskom oporavku.\nOn je takođe primetio da još uvek postoje neke snage koje nisu zadovoljne stabilnim razvojem odnosa Kine i Evrope, koje izmišljaju takozvanu „kinesku pretnju“, pojačavaju konkurenciju sa Kinom i „institucionalnim rivalima“, pa čak i izazvaju sankcije i konfrontacije.\nU razgovoru sa novinarima Vang je još rekao da će Kina „sarađivati sa svim stranama na implementaciji Globalne razvojne inicijative (GDI) korak po korak“.\n„Koraci uključuju stvaranje sinergije u prioritetnim oblastima, odgovaranje na potrebe svih zemalja, partnerstvo sa mehanizmima saradnje i dopiranje do partnera iz svih sektora“, rekao je Vang na konferenciji za novinare na marginama Petog zasedanja Svekineskog narodnog kongresa 13. saziva.\nMinistar inostranih poslova je rekao da je fokus inicijative da se ljudi stave u centar pažnje. On je takođe rekao da će ta inicijativa olakšati sprovođenje Agende 2030.


Za 2015. godinu neće se podnositi poreska prijava PPP - Moja Firma\nPOČETNA Vesti Porezi i obaveze Za 2015. godinu neće se podnositi poreska prijava PPP\nZa 2015. godinu neće se podnositi poreska prijava PPP\nPorezi i obaveze 17. decembra 2015.\nSa punom primenom sistema objedinjenje naplate poreza stekli su se svi uslovi da Poreska uprava vrši knjiženje na osnovu podnetih elektronskih poreskih prijava PPP-PD. S obzirom da je sistem objedinjene naplate nesmetano funkcionisao tokom cele 2015. godine, za ovu godinu neće se podnositi poreska prijava PPP, što je u skladu sa članom 41. Zakona o poreskom postupku i poreskoj administraciji.\nOva obaveza postojala je za prethodnu (2014. godinu) jer se sistem objedinjene naplate nije primenjivao tokom cele godine. Naime, funkcionisanje sistema počelo je tek u martu 2014. godine, pa u sistemu nisu bili dostupni podaci za celu godinu, što u 2015. godini nije slučaj.\nPoslednja izmena dana\t16. decembra 2015. u 17:10\nAgencija za privredne registre i Poreska uprava izdale su saopštenje u kojem se navodi da je značajno skraćenje procedure osnivanja privrednih subjekata doprinelo boljoj atmosferi i većem broju novoregistrovanih pravnih lica i preduzetnika. U saopštenju se navodi da je za…


Član CIK-a Suad Arnautović: Tražit ću izmjene biračkih odbora u Srebrenici i Doboju - Zvornicki.ba\nNakon što je Centralna izborna komisija (CIK) poništila izbore u Srebrenici i Doboju, član CIK-a Suad Arnautović podsjetio je da ta institucija ima prvostepenu nadležnost za odlučivanje o prigovorima uloženih zbog kršenja izbornih pravila.\nKako je pojasnio, pojedini politički dužnosnici u Bosni i Hercegovini ocijenili su da će na ponovljenim lokalnim izborima biti isti izborni rezultati, ali CIK ne djeluje na takav način kakvi će biti rezultati nego ocjenjuje da li je došlo do povrede pravila izbornog procesa.\nPrema procedurama svi koji misle da im je povrijeđeno pravo mogu uložiti žalbu protiv ovakve odluke CIK-a Apelacionom odjelu Suda Bosne i Hercegovine, a rok za žalbu ističe danas te su svi učesnici u izbornom procesu (birači ili politički subjekti) mogli uložiti žalbu kako je propisano Izbornim zakonom.\nTaj odjel Suda nadležan je da odlučuje po žalbama na odluke CIK-a, a žalbe se podnose preko CIK-a u roku od dva dana, dok je Apelacioni odjel Suda Bosne i Hercegovine dužan donijeti odluku u roku od tri dana od dana prijema.\nStoga je Arnautović izrazio očekivanje da će sljedeće sedmice biti završene odluke Suda Bosne i Hercegovine te će se adekvatno tome poduzimati daljnje mjere.\nIpak, ako odluke CIK-a ostanu ovakve kada je u pitanju Srebrenica i Doboj o poništavanju izbora, oni će se ponovo provesti na osnovu istih kandidatskih listi i istih izvoda iz Centralnog biračkog spiska koji su korišteni na poništenim izborima. Izbori će biti provedeni na dan koji odredi CIK, a najkasnije 14 dana od dana pravosnažnosti odluke CIK-a o poništavanju izbora.\nNa pitanje da li će doći do promjene sastava biračkih odbora, imajući u vidu da se veliki broj prigovora odnosi upravo na rad tih odbora, Arnautović kaže da ne zna kako će o tome odlučivati CIK, ali je najavio da će on zahtijevati izmjenu sastava biračkih odbora.\nIzbori u Travniku i Ustikolini\nKako je Arnautović pojasnio, s obzirom na to da su kandidati preminuli, politički subjekti moći će dostaviti nove kandidate i bit će otvoren postupak prijave i ovjere političkih subjekata kao da su novi izbori, ali će mandat onoga ko bude izabran trajati do isteka tekućeg mandata.\nVerbalni napadi na članove CIK-a\nČlan CIK-a Suad Arnautović osvrnuo se i na napade pojedinih političkih predstavnika u Bosne i Hercegovine na članove Centralne izborne komisije.\n“Iako je za bilo koju vrstu izražavanja nezadovoljstva na sastav i rad CIK-a nadležan Sud Bosne i Hercegovine te ako se ocijeni da se radi o pristrasnom radu to je potrebno osujetiti preko Suda, a ne zloupotrebljavati najviše javne i državne pozicije s koje djeluju i vrijeđali članove CIK-a”, stava je Arnautović.


Najava: La Liga, 4. kolo: Bez većih derbija, težak posao za Barselonu i Real! – Kladjenje.rs\nHomeNajavaNajava: La Liga, 4. kolo: Bez većih derbija, težak posao za Barselonu i Real!\n13 Septembra, 2018 Vlajko Najava\nPosle pauze zbog reprezentativnih obaveza i mečeva u novom takmičenju Liga nacija, ovog vikenda se nastavlja španska La Liga. Na programu je četvrto kolo, u kom neće biti većih derbija, uz činjenicu da će i Barselona i Real imati dosta težak posao na svojim gostovanjima, pošto Barsa gostuje Sosijedadu dok Madriđani putuju u Bilbao. Atletiko Madrid očekuje lak posao pošto na svom terenu dočekuje ekipu Eibara, dok bi Valensija konačno trebala da počne sa dobrim partijama obzirom na ulaganja u letnjem prelaznom roku.\nUeska – Rajo Valjekano – 1 @ 2.20 u Bet365\nOvaj meč je premijerni u ovom kolu i igra se u petak. Ueska je u prošlom kolu doživela debakl pošto je primila osam golova od Barselone, ali je ipak uspela da postigne dva. Verovatno da i taj katastrofalan rezultat nije pokvario utisak koji je ovaj klub ostavio do sada, pošto je u tri meča sakupio četiri boda što je zadovoljavajuće. Sa druge strane u goste im dolazi Rajo Valjekano koji je jedina ekipa koja do sada nije osvojila nijedan bod u prvenstvu. Pitanje je kada će ovi momci igrati mečeve na svom terenu pošto se nalazi u katastrofalnom stanju. Predlažemo vam da na ovom meču odigrate 1.REGISTRUJ SE NA BET365\nAtletiko Madrid – Eibar – 3+ @ 2.07 u 1xbet\nNakon one fantastične pobede u Superkupu Evrope nad Realom iz Madrida kada su momci “Čola” Simeonea uspeli da postignu čak četiri gola, čini se da se ovaj tim nalazi u krizi. U prošlom kolu su poraženi od Selte u gostima rezultatom 2:0, a pre toga su na startu remizirali sa Valensijom, i jedva kod kuće savladali slabašni Rajo Valjekano. Sa druge strane, Eibar je u prošlom kolu zabeležio važnu pobedu nad Sosijedadom pa u neku ruku ulazi rasterećeno u ovaj meč. Očekuju se da se “jorgandžije” konačno raspucaju pa vam predlažemo da pokušate sa igrom 3+.Registruj se na 1XBet\nReal Sosijedad – Barselona – 4+ @ 2.10 u 10bet\nDomaća ekipa je u prošlom kolu doživela prvi poraz, pošto je poražena na gostovanju Eibaru, ali to nimalo nije pokvarilo utisak koji je do sada ova ekipa ostavila. Za sada su osvojili četiri boda, ali je utisak da su mogli i više jer na startu prvenstva pružaju odlične partije. Što se tiče Barse, ovaj tim za sada ima stoprocentan učinak, a biće upamćena pobeda iz prošlog kola nad Ueskom, kada je tim iz Katalonije uspeo da postigne čak osam golova. Nema sumnje da nas goleada očekuje i u ovom meču, pa vam predlažemo da odigrate igru 4+.Registruj se na 10Bet\nValensija – Betis – 1 @ 1.72 u Bet365\nVerovatno i najveće razočarenje dosadašnjeg prvenstva Španije je ekipa Valensije. I pored prevelikih ulaganja u letnjem prelaznom roku, klub je za sada uspeo da osvoji tek dva boda iako su ruku na srce imali dva vezana gostovanja u drugom i trećem kolu, ali nisu to protivnici od kojih bi ovaj tim trebalo da se plaši, obzirom da su iz tabora ovog kluba najavljivali Ligu šampiona. Što se tiče Betisa u prošlom kolu su savladali Sevilju golom veterana Hoakina u velikom derbiju Andaluzije, pa ovaj meč dočekuju u sjajnom raspoloženju. Ipak, mišljenja smo da je vreme da Valensija konačno zabeleži svoju prvu pobedu u šampionatu, pa vam toplo preporučujemo da na ovom meču odigrate 1.REGISTRUJ SE NA BET365\nAtletik Bilbao – Real Madrid – 2 @ 1.60 u Meridianbet\nAtletik Bilbao će i treći meč u ovoj sezoni odigrati na svom terenu, pošto je duel prošlog kola između Rajo Valjekana i ove ekipe odložen zbog katastrofalnog stanja terena u Valjekasu. Bilbao je imao skoro tri nedelje za odmor i pripremu meča sa šampionom Evrope, pa ostaje da se vidi hoće li to biti dovoljno za dobar rezultat na ovom meču. Što se tiče Reala, ova ekipa za sada uz Barselonu jedina ima maksimalan učinak na startu pošto su zabeležili sve tri pobede. Bilo je dosta priče oko toga kako će ova ekipa izgledati bez Kristijana Ronalda, međutim, za sada to deluje poprilično dobro, pa bi trebalo da bude tako i u ovom meču. Predlažemo vam da ovde odigrate 2.Registruj se na Meridianbet\nLeganes – Viljareal – 3+ @ 2.30 u 10bet\nDuel dve ekipe koje su posle tri odigrana kola prikovane za dno tabele sa samo jednim osvojenim bodom. Ekipa Leganesa nije imala dosta sreće pri žrebu pošto su prva dva gostovanja bila kod ekipe Bilbaoa koja je odličan domaćin, i protiv šampiona Evrope, Real Madrida. Na svom terenu su nekako uspeli da remiziraju sa Sosijedadom i upravo to je taj jedini bod koji su sakupili do sada. Što se tiče Viljareala, može se reći da je ova ekipa uz Valensiju najveće razočarenje dosadašnjeg toka La Lige. U prošlom kolu su doživeli neočekivani poraz od Đirone na svom terenu, dok su pre toga ostvarili dobar rezultat na teškom gostovanju Sevilji. Ipak, i u prvom kolu su doživeli poraz na svom terenu, pa se slobodno može reći da ovoj ekipi ne cvetaju ruže. I jedna i druga ekipa će silno želeti pobedu na ovom meču koja bi im donela bez iz opasne zone, pa treba ovde očekivati dosta golova i zbog toga vam predlažemo da pokušate sa igrom 3+.Registruj se na 10Bet\nEspanjol – Levante – 0-2 @ 1.53 u 1xbet\nSudar dve ekipe koje se posle tri odigrana kola pomalo i neočekivano nalaze u gornjem delu tabele. I jedna i druga ekipa su do sada sakupile po četiri boda, uz činjenicu da je Espanjol igrao dve utakmice na strani, dok je Levante igrao dva meča kod kuće. Iako su i jedna i druga ekipa poprilično efikasne do sada, ovo je ipak jedan od onih mečeva gde se ne očekuje da obe ekipe previše srljaju i napadaju, pa se samim tim i ne očekuje preveliki broj golova. Predlažemo vam da pokušate sa igrom 0-2.Registruj se na 1XBet\nValjadolid – Alaves – 3+ @ 2.54 u Meridianbet\nTežak raspored za ekipu Valjadolida pošto su prva dva kola igrali na strani, a u drugom kolu dočekali prošlogodišnjeg šampiona Barselonu. Ipak, mora se priznati da nimalo nisu razočarali, pošto su na dva gostovanja osvojili dva boda što je i više nego zadovoljavajuće kada je ova ekipa u pitanju. Što se tiče ekipe Alavesa oni su nešto bolje startovali u ovom prvenstvu i do sada su sakupili četiri boda. U prošlom kolu su nakon preokreta savladali ekipu Espanjola i na taj način su pokazali da su ekipa koja ima karakter. Valjadolid juri prvu pobedu u šampionatu, dok će Alaves pokušati da nastavi sa dobrim rezultatima i još više se priključi vrhu tabele. Predlažemo vam da ovde probate sa golovima, dakle, odigrajte igru 3+.Registruj se na Meridianbet\nSevilja – Hetafe – 4+ @ 3.20 u 10bet\nTaman kada smo pomislili da je Sevilja rešena ove godine da se sjajnim igrama vrati u Ligu šampiona gde joj realno i pripada mesto usledio je poraz od Betisa u gradskom derbiju. Pre toga, ekipa iz Andaluzije je sjajno započela sezonu pošto je u gostima demolirala ekipu Rajo Valjekana rezultatom 4:1, da bi u drugom kolu remizirala sa ekipom Viljareala. Što se tiče Hetafea, oni su za sada po svom starom običaju na sredini tabele pošto su u tri odigrana kola osvojili četiri boda. U prvom kolu su poraženi od Reala iako nisu razočarali na tom meču, dok su u drugom bili bolji od Eibara. Za sada su pokazali da umeju dosta dobro da se brane, ali verovatno će ovog puta probati da napadnu tim iz Andaluzije jer je domaćin pokazao u prva tri kola da ima dosta slabosti. Očekuje se napadačka igra i jedne i druge ekipe, pa su golovi sigurica, a predlažemo vam da pokušate sa igrom 4+ koju kladionica 10bet plaća sa sjajnom kvotom.Registruj se na 10Bet\nĐirona – Selta – 2 @ 2.95 u Meridianbet\nPoslednji meč četvrtog kola španske La Lige igra se u Đironi gde domaći tim dočekuju odličnu ekipu Selte koja za sada igra odlično. Naime, gostujući tim se trenutno nalazi odmah iza Reala i Barselone sa sedam osvojenih bodova, još uvek nema poraz, i da nije bilo kiksa u prvom kolu protiv Espanjola na svom terenu ova ekipa bi bila rame uz rame sa vodećim klubovima u Španiji. Posebno dobar utisak je tim iz Viga ostavio u prošlom kolu kada je bez većih problema savladao ekipu Atletiko Madrida. Što se domaćina tiče, oni su u prošlom kolu ostvarili veliki pobedu na gostovanju Viljarealu pa se može reći da u ovaj meč ulaze rasterećeno. Do sada su sakupili četiri boda što je poprilično solidno kada je ova ekipa u pitanju. Prednost na ovom meču dajemo ipak gostima, koji bi u ovom meču trebalo da pokažu da ovih sedam bodova iz tri odigrana kola nisu bila slučajnost, i da je tim kadar za nešto više od kvalifikacija za Ligu Evrope. Dakle, predlažemo vam da ovde odigrate 2.Registruj se na Meridianbet\n28 Oktobra, 2018 Vlajko Uncategorized\n17 Jula, 2019 Vlajko Tip Dana\n9 Februara, 2019 Vlajko Derbi dana


Predstavnici Bošnjačke zajednice kulture Preporod i Bošnjačkog pokreta za ravnopravnost naroda dali su u petak OHR-u rok od 150 sati da riješi probleme djece i roditelja iz Konjević Polja. Ukoliko to ne učine, proglasit će ovo mjesto okupiranim teritorijem i naći će, kažu, načina da ga oslobode.\n„Mi ćemo i na bosanskom jasno reći: niste nam potrebni ako ćete samo zauzimati prostor i davati podršku retrogradnim politikama, onima koje su dijelile Bosnu i Hercegovinu“, naveo je Sejfudin Tokić, predsjednik Bošnjačkog pokreta za ravnopravnost naroda.\nSenadin Lavić, predsjednik Bošnjačke zajednice kulture Preporod, pozvao je i vlasti na svim razinama da počnu rješavati probleme bošnjačke djece u entitetu Republika Srpska.\n„Mi samo zahtijevamo i tražimo da djeca, građani iz Konjević Polja uče materinji jezik koji oni hoće, da u školi uče narodnu i nacionalnu grupu predmeta koju oni hoće, da niko nikome u Bosni i Hercegovini to ne nameće“, poručio je Lavić.\nNa prosvjede su došla djeca koja pohađaju Medžlis Islamske zajednice iz Jajca i Goražda.\n"Došli smo pred OHR da još jednom kažemo da se stide svoje uloge koju imaju“, kazao je predstavnik djece Alija ef.Kešo.\nOrganizatori protesta poručili su da su digli svoj glas protiv sistematskog i kontinuiranog kršenja Ustava BiH i Europske konvencije o osnovnim ljudskim pravima i slobodama u obrazovnom sistemu Republike Srpske.


Rekonstrukcija vodovodne mreže u naselju Zeke Buljubaše - Dnevnik Juga\nPočetna / DRUŠTVO / Rekonstrukcija vodovodne mreže u naselju Zeke Buljubaše\nDnevnik Juga 06/08/2020\tDRUŠTVO, Leskovac Ostavi komentar\nU ulici Zeke Buljubaše u naselju Podvrce, u toku su radovi na rekonstrukciji vodovodne mreže.\nRadovi se izvode u dužini od 303 metara, a vrednost radova je 4,2 miliona dinara.\nDanas je radove obišao gradonačelnik Leskovca, Goran Cvetanović sa svojim timom, a prisutnima se obratila zamenica gradonačelnika dr Jasmina Ranđelović.\n„Nakon rekonstruisanja vodovodne mreže, meštanima ovog kraja biće obezbeđeno, pre svega, redovno vodosnabdevanje, a i higijenski uslovi će se, samim tim, podići na viši nivo. Grad Leskovac će nastaviti sa unapređenjem uslova i u ovom naselju, jer svi njegovi stanovnici zaslužuju jednake uslove za život.“\nZamenica Ranđelović podsetila je i da je nedavno u istom naselju završena i rekonstrukcija vodovodne mreže u ulici Porečkoj, vrednosti 4 miliona dinara.\nPrethodni Predrag Kon: U novoj školskoj godini set potivepidemijskih mera za najmlađe\nSledeći Zbog prevezivanja nove vodovodne mreže, deo Leskovca sutra bez vode


Vuk Hamović strujom objedinjuje bh. entitete - Klix.ba\nETF šire poslovanje u BiH Vuk Hamović strujom objedinjuje bh. entitete\nETF šire poslovanje u BiH\nVuk Hamović strujom objedinjuje bh. entitete\n24.11.2009. u 13:45\nVuk Hamović, predsjednik energetske kompanije "EFT grupa", kojoj je nedavno dodijeljena koncesija za izgradnju hidroelektrane Ulog na gornjem toku Neretve, izjavio je da je saradnja između Federacije BiH i Republike Srpske na izgradnji novih elektrana na Neretvi poželjna, jer će donijeti niz prednosti za oba entiteta.\n"Hidroelektrana Ulog može se razvijati tako da funkcioniše sama za sebe, ali će bolje rezultate davati ako bude deo sistema koje će sačinjavati i planirane nizvodne elektrane u Federaciji BiH. Pored boljih ekonomskih rezultata, ovaj pristup će obezbediti i da nove elektrane imaju minimalan uticaj na reku Neretvu", saopštio je Hamović.\nOn je poručio da će EFT sarađivati sa "Elektroprivredom BiH" i svim drugim relevatnim institucijama u oba entiteta na zajedničkom razvoju ovih projekata.\n"Nadam se da će u ovakvim situacijama i političari pokazati da su spremni da prevaziđu podele koji nepotrebno usporavaju razvoj BiH", rekao je Hamović.\nHamović je istakao da će hidroelektrana Ulog imati 35 megavata instalisane snage i da će godišnje proizvoditi 86 gigavat časova električne energije.\n"Kao i u slučaju termoelektrane u Stanarima, EFT će hidroelektranu Ulog razvijati u skladu sa svim relevantnim direktivama EU o zaštiti životne sredine. Poštovanje ovih normi će obezbediti da uticaj hidroelektrane Ulog na reku Neretvu i okolinu bude na prihvatljivom nivou", zaključio je Hamović.\nVlada RS donela je 1. septembra odluku o dodjeli koncesije za izgradnju hidroelektrane Ulog na reci Neretvi beogradskoj kompaniji EFT, vrijednosti 100 miliona eura.\nU kombinaciji sa termoelektranom Stanari, hidroelektrana Ulog će EFT-u obezbediti veću fleksibilnost u proizvodnji električne energije, a probno puštanje u rad očekuje se 2013. godine.\nProjekat predviđa izradu saobraćajnice i izgradnju 110 kilovoltnog dalekovoda od hidroeletrane Ulog do transformatorske stanice Kalinovik.\nEFT posluje u 18 zemalja centralne i jugoistočne Evrope, a u 2008. godini je ostvario prihod od 975 miliona eura.


ODRŽANA MANIFESTACIJA „SVETI TRIFUN NA SAVSKOM VENCU” | Turistička organizacija Savski Venac\nODRŽANA MANIFESTACIJA „SVETI TRIFUN NA SAVSKOM VENCU”\nUoči Svetog Trifuna, praznika vinara i vinogradara, večeras je u Kući kralja Petra Prvog, u sklopu manifestacije „Sveti Trifun na Savskom vencu”, održana svečanost i prigodan program, kao i proglašenje najbolje ocenjenih vina u osam kategorija. Na početku programa prisutnima su se obratili ministar finansija Siniša Mali, član Veća GO Savski venac Miloš Vidović i predsednik Saveza vinara i vinogradara Srbije Božidar Aleksandrović.\nNa manifestaciji je učestvovao veliki broj srpskih vinarija sa uzorcima vina koja su ocenjivana. Članove žirija činilo je preko trideset renomiranih vinskih stručnjaka Srbije, među kojima su profesori sa Katedre za vinogradarstvo, enolozi, tehnolozi, somelijeri i drugi.\nManifestacija je održana na dve lokacije, u hotelu Radisson Collection gde su stručnjaci ocenjivali srpska vina, a potom u Kući Kralja Petra Prvog, gde su proglašena najbolje ocenjena vina po kategorijama a vinarima uručena priznanja.\nDogađaju koji je organizovan u cilju promocije domaćeg vinarstva i vinogradarstva i unapređenja vinske kulture, prisustvovao je veliki broj vinara, kao i brojni posetioci koji su imali priliku da uživaju u degustaciji kvalitetnih domaćih vina.


35 omladinskih radnika iz regiona na treningu Youths advocate – Agencija za lokalnu demokratiju Nikšić\n35 omladinskih radnika iz regiona na treningu Youths advocate\nAgencija za lokalnu demokratiju organizovala je obuku za 35 omladinskih radnika iz 8 zemalja (zemlje zapadnog Balkana, Hrvatske i Turske), u periodu od 25. do 30. septembra 2018. godine u Nikšiću u Crnoj Gori. Trening je počeo prijemom učesnika u Gradskoj kući u Nikšiću, gdje su imali priliku da prisustvuju događaju “Snaga i moć pisane riječi” kao dio manifestacije Dani evropske kulturne baštine 2018.\nPredviđeni program treninga je bio usmjeren na jačanje kapaciteta omladinskih radnika iz pomenutih zemalja za učešće u procesu kreiranja omladinskih politika, te da mladi ljudi saznaju više o mogućnostima i načinima učešća i uključenosti u kreiranje lokalnih politika i akcija. Učesnici su razvijali vještine za kreiranje sopstvenih kampanja zagovaranja, uz sticanje mnogih alata i znanja iz ove oblasti.\nKao dio praktične nadogradnje treninga, mladi su 27. septembra posjetiti i Parlament Crne Gore i imali susret sa 4 poslanika Skupštine Crne Gore. Ideja iza ove posjete je da mladi razmijene mišljenja sa poslanicima u pogledu politika za mlade, na koji način se one kreiraju i sprovode, te koji su izazovi nalaze pred državnim sistemima i mladima, kako kod nas, tako i u regionu.\nOvaj trening je imao za cilj unaprijeđenje vještina omladinskih radnika na temu kampanja zagovaranja i lobiranja za omladinske politike. Trening je dio projekta „Youths Advocate”, koji je finansiran od strane Evropske komisije, kroz program Erasmus +.\nProjekat realizuje Agencija za lokalnu demokratiju iz Nikšića, a u partnerstvu sa Agencijama iz Mostara, Zavidovića i Prijedora (Bosna i Hercegovina), Subotice i Knjaževca (Srbija), Peći, Brtonigle (Hrvatska), kao i Evropske asocijacije za lokalnu demokratiju – ALDA Skoplje, te Open Doors iz Albanije, Sistem and Generation iz Turske i Društvo mladih ekologa iz Nikšića.


POLICIJA POKRENULA ZVANIČNU ISTRAGU PROTIV JOVIĆA: Ništa ga neće spasiti kazne zbog kršenja naredbe države Srbije! | Novi Centar\nNaslovna Društvo POLICIJA POKRENULA ZVANIČNU ISTRAGU PROTIV JOVIĆA: Ništa ga neće spasiti kazne zbog...\nSrpski fudbalski reprezentativac nije ispoštovao obavezni karantin od 14 dana za sve koji dođu u Srbiju iz stranih zemalja\nLuka Jović i Nikola Ninković su jedni od onih ljudi koji su prekršili naredbe Vlade Srbije o obaveznom karantinu po dolasku u Srbiju sa destinacija u kojima je žarište koronavirusa i zbog toga će snositi posledice.\nKao što su premijerka Ana Brnabić i ministar unutrašnjih poslova Nebojša Stefanović u sredu uveče na konferenciji najavili, protiv svih građana koji prekrše naredbe države u vreme vanrednog stanja će biti pokrenute istrage i krivične prijave.\nPrvi na udaru je upravo napadač Real Madrida koji je došao iz Španije u Srbiju uz dozvolu kluba na proslavu rođendana svoje devojke Sofije Milošević i nije se pridržavao naredbe o obaveznom kućnom karantinu od 14 dana za sve građane koji dolaze u našu zemlju iz područja u kojima je pandemija koronavirusa u ekspanziji.\nJović je uhvaćen kako se šetka po Beogradu i zbog toga je policija pokrenula zvaničnu istragu o njemu, saznaje “Blic”.\nU toku je proveravanje njegovog kretanja, a istražnim radanjama je obuhvaćeno kuda se kretao i s kim je bio u kontaktu naš fudbalski reprezentativac, kako bi se utvrdili potencijalni rizici širenja epidemije.\nPrema rečima njegovog oca Milana, Luka je bio testiran u Madridu na koronavirus i bio je negativan, ali to ne znači da nije mogao u međuvremenu dok nije došao u Beograd da se zarazi i da zarazi i druge.\nZbog toga što se oglušio o propis o obaveznoj samoizolaciji na 14 dana posle dolaska iz zemlje naročito pogođenom epidemijom SARS-CoV19 korona virusa, Joviću preti i kazna od jedne do 12 godina zatvora, kako je rekao ministar Stefanović.\nPrethodni članakVERICA BELOICA JE NAŠ HEROJ DANA: U borbi protiv korona virusa je samoinicijativno uradila nešto fenomenalno (FOTO)\nSledeći članakDoktorka Branislava otkrila koronavirus još pre 30 godina. Sad odgovorila na pitanje koje zanima celu naciju


U realizaciji treninga učestvovali su treneri i predavači, koji dolaze iz akademske zajednice i civilnog društva. Pored njih, predstavnici Ministarstva unutrašnjih poslova i Ministarstva odbrane i Vojske Srbije razmenili su iskustva sa učesnicima o saradnji sa civilnim društvom i ukazali na uspešne modele saradnje.\nPanel sa predstavnicima Ministarstva unutrašnjih poslova omogućio je učesnicima bolje razumevanje povezanosti nacionalnog i lokalnog nivoa po pitanju bezbednosti, i ukazao je na mogućnosti saradnje OCD sa državnim institucijama na lokalnom nivou. Predstavnici Ministarstva unutrašnjih poslova – Željko Milenić, načelnik Odseka za rad policije u lokalnoj zajednici u Upravi policije, Mirjana Marković, iz Uprave kriminalističke policije, i Jovica Stojmenović iz Sektora unutrašnje kontrole policije izneli su konkretne primere rada svojih organizacionih jedinica, kao i primere dosadašnje saradnje sa organizacijama civilnog društva. Panel sa predstavnikom Ministarstva odbrane – potpukovnikom Duškom Žujovićem iz Odeljenja za civilno-vojnu saradnju Generalštaba Vojske Srbije imao je za cilj da učesnike seminara upozna sa konceptom civilno-vojne saradnje i mogućnostima saradnje između građana i vojske.


Igk 08. 05. 2021.\nInstitut za istraživanje genocida Kanada (IGK) dodjelu Ordena RS negatoru genocida Handkeu posmatra kao još jedan u nizu bezuspješnih pokušaja revizije sudskih, naučnih i historijskih činjenica o genocidu u Srebrenici i BiH i glorifikovanju presuđenih ratnih zločinaca, što je jedan od najvažnijih velikonacionalističkih, srpskih ciljeva iz Memoranduma II. Prihvatanjem ordena Handke se našao u 'odabranom' društvu sa ranijim dobitnicima Ordena RS, presuđenim ratni zločincima poput Radovana Karadžića, Ratka Mladića, Biljane Plavšić, Momčila Krajišnik i drugim. Tako je Handke na najbolji način pokazao neophodnost ukidanja entiteta, dejtonski produkovanog na rezultatima agresije i genocida. Dodjela ordena RS negatoru genocida u Srebrenici i promotoru velikonacionalističke srpske ideje, politike i prakse Peteru Handke je anticivilizacijski i ponižavajući atak na svjetsku pravdu, pravo i istinu i još jedno poniženje i uvreda žrtava genocida u Bosni i Hercegovini i svijetu.\nImajući u vidi da je sramno dodjeljivanje Ordena RS takvoj osobi predstavlja čin direktnog legitimiranja negatora pravosnažno presuđenog genocida u Srebrenici, što je čin direktnog delegitimiranja, UN, Međunarodnog suda pravde, Međunarodnog krivičnog tribunala i međunarodne pravde, pozivamo još jednom Visokog predstavnika u BiH da bez odlaganja nametne zakon o zabrani negiranja genocida.\nGospodine Inzko da smo imali zakon o zabrani negiranja genocida današnja anticivilizirajuća i dehumanizirajuća posjeta negatora genocida Petera Handkea sa ciljem širenja ideje o negiranju genocida i veličanju ratnih zločinaca ne bi bila moguća.


U Mitrovici uskoro izgradnja distributivnog centra kompanije „John Deere“ – Ozon Media\nU Mitrovici uskoro izgradnja distributivnog centra kompanije „John Deere“\nSremska Mitrovica – U industrijskoj zoni “Sever” u Sremskoj Mitrovici uskoro bi trebala početi izgradnja distributivnog centra za poljoprivrednu mehanizaciju i repromaterijal kompanije “John Deere”, čiji je zvanični zastupnik u Srbiji novosadska firma KITE.\nPrema rečima gradonačelnika Sremske Mitrovice Vladimira Sanadera lokacijski uslovi su izdati, a očekuje se da će predstavnici kompanije u toku naredne nedelje predati zahtev i za izdavanje građevinske dozvole.\nProjektom je predviđena izgradnja objekta površine od 21.000 metara kvadratnih i to u tri faze. Kako je ranije pisao portal ekapija.com u prvoj fazi gradiće se poslovni objekat, perionica i portirnica, u drugoj magacin, a u trećoj objekat za potrebe proširenja distributivnog centra.\nČitav kompleks, navodi ekapija.com, činiće prodajni salon sa svim pratećim prostorijama poput trpezarije i toaleta, zatim, srednji deo namenjen za servise poljoprivredne mehanizacije i treći deo predviđen za magacinski prostor.\nHAPŠENJE: Mitrovčanin pucao u vazduh tokom proslave rođendana\n28.03.2014. Ozon Komentari su isključeni na Subvencije za kupovinu dizela\n02.08.2017. Ozon Komentari su isključeni na Dopuna dnevnog reda XVI sednice Skupštine grada